הוועדה המסדרת, כנסת 22, פרוטוקול מספר 14, 2020-01-13 11:00

אברהם (אבי) ניסנקורן: בוקר טוב לכולם, אנחנו פותחים את הישיבה.

אברהם (אבי) ניסנקורן: הישיבה תתנהל ככה: אני אגיד דברי פתיחה, היועצת המשפטית של הוועדה תתייחס ואחר כך נפתח את זה לדיון - אני מבקש שהדיון יהיה דיון ענייני - ואחר כך אנחנו נעבור כמובן להצבעה.

אברהם (אבי) ניסנקורן: אנחנו היום יושבים בישיבה הזאת להתאים את הנוהל לחוות הדעת שיצאה אתמול על ידי הייעוץ המשפטי לכנסת, ובעצם זאת מטרת הישיבה עכשיו.

שלמה קרעי: איך בכלל הייעוץ המשפטי אפשר את הדיון הזה, אני לא מבין.

שלמה קרעי: זה דיון יזום, כבר לפני חודש אישרנו את הנוהל הזה.

אברהם (אבי) ניסנקורן: שלמה, אתה תוכל לדבר, אבל כשתינתן זכות דיון, ואני אומר, תינתן לך זכות דיון.

אברהם (אבי) ניסנקורן: אני כבר אומר שצפויה היום עוד ישיבה בסביבות השעה 14:00 לדיון שביקשתי בעצם כבר ביום רביעי לפני שבוע וחצי, להקמת הוועדות הקבועות, לרבות ועדת הכנסת - דיון שנדחה לצערי מהיום שביקשתי, יום חמישי לפני שבוע וחצי, נדחה להיום בעקבות העובדה שהייעוץ המשפטי לכנסת ביקש שתי חוות דעת: חוות דעת ראשונה שקבעה שניתן לדון בנושא של הקמת ועדות קבועות וועדת כנסת לדיון חסינות, וחוות דעת שנייה שהוא ביקש שאמרה שהוא לא יכול למנוע את זה.

קטי קטרין שטרית: אפשר גם לקיים דיון על החינוך המיוחד, שקורס?

אברהם (אבי) ניסנקורן: אין בעיה.

קטי קטרין שטרית: גם את זה אנחנו מבקשים.

אברהם (אבי) ניסנקורן: אני אשמח.

קטי קטרין שטרית: זה הרבה יותר דחוף, החינוך המיוחד שקורס.

קטי קטרין שטרית: יש בעיה מאוד רצינית במשרד החינוך.

קריאה: בגלל זה ביקשנו להקים את כל הוועדות.

אברהם (אבי) ניסנקורן: אז עוד פעם אני מבקש, לא להתפרץ.

אברהם (אבי) ניסנקורן: תינתן לך זכות דיון.

אברהם (אבי) ניסנקורן: זכות דיבור.

קטי קטרין שטרית: דיון, דיון אני רוצה.

אברהם (אבי) ניסנקורן: זכות דיון.

אברהם (אבי) ניסנקורן: דרך אגב, אני חייב להגיד שאין בעיה, תתמכי בהקמת ועדת חינוך בדיון שיהיה ב-14:00.

אברהם (אבי) ניסנקורן: אני רק אזכיר שגם אני וגם חלק מחברי הוועדה הנוספים רצו להקים ועדות קבועות כבר לפני חודשיים, ומי שהתנגד אז היה הליכוד.

צבי האוזר: את יכולה לפנות ישירות לשר.

שלמה קרעי: אדוני היושב-ראש, אבל זה לא חלק מהדיון.

אברהם (אבי) ניסנקורן: תינתן לך זכות דיון.

שלמה קרעי: אני מערער לא בדיון עצמו אלא עצם קיומו של הדיון הזה.

אברהם (אבי) ניסנקורן: בסדר, אבל תינתן לך זכות דיון.

אברהם (אבי) ניסנקורן: אני רוצה לציין שאנחנו בימים שמחייבים לדעתי ממלכתיות.

אברהם (אבי) ניסנקורן: אנחנו קיימנו עד עכשיו את כל הוועדות בצורה ממלכתית, אני מצפה שזה ימשיך גם הלאה ואני מצפה גם שדעת הרוב תקבע.

אברהם (אבי) ניסנקורן: אנחנו פה בדמוקרטיה פרלמנטרית ולכן אני חשבתי שזה תמוה שגם מבקשים דיונים בחסינות וגם מתנגדים להקים ועדות קבועות או ועדת כנסת לקיום הדיונים, זה נראה לי תמוה מאוד.

שלמה קרעי: מתנגדים לקרקס פוליטי, לא לדיונים.

אברהם (אבי) ניסנקורן: אני מסכים, דרך אגב.

אברהם (אבי) ניסנקורן: אני גם מתנגד לקרקס.

אברהם (אבי) ניסנקורן: מי שמנהל את הקרקס זה בטח לא אנחנו.

תמר זנדברג: איפה תידון בקשת החסינות?

תמר זנדברג: הנאשם בשוחד - - -

אברהם (אבי) ניסנקורן: תמר, גם לך אני אומר.

שלמה קרעי: אחרי שתיבחר כנסת שתזכה למנדט הציבור, לא כנסת שהתפזרה.

תמר זנדברג: מי שאין לו מנדט זה הממשלה.

תמר זנדברג: לכנסת יש מנדט.

תמר זנדברג: תקרא את החוקים.

שלמה קרעי: הכנסת הזאת התפזרה וברור לך שהדיון יהיה קרקס פוליטי ולא דיון מהותי.

תמר זנדברג: אתה חי לא יודעת איפה.

מכלוף מיקי זוהר: יושב-ראש הוועדה, האם יואיל בטובו - - -

אברהם (אבי) ניסנקורן: תמר ושלמה, אני קורא את שניכם לסדר.

מכלוף מיקי זוהר: יושב-ראש הוועדה, האם תואיל בטובך לתת לי לדבר?

אברהם (אבי) ניסנקורן: אני אתן לך לדבר כשיגיע זמנך.

קריאה: אני ביקשתי קודם.

מכלוף מיקי זוהר: אני חושב שזה רלוונטי לקיום הדיון.

אברהם (אבי) ניסנקורן: אז אתה תדבר כמו כולם.

מכלוף מיקי זוהר: לא, אבל אם אתה לא תאפשר לי לדבר עכשיו יכול להיות שאתה עורך דיון לריק.

מכלוף מיקי זוהר: יש לי טענות מקדמיות.

אברהם (אבי) ניסנקורן: אז אתה תדבר במועד שיינתן לך.

מכלוף מיקי זוהר: - - -

אברהם (אבי) ניסנקורן: אני עוד פעם קורא לך לסדר.

אברהם (אבי) ניסנקורן: אתה תדבר כשתינתן לך זכות דיבור.

קרן ברק: יש פה את ארבל.

מכלוף מיקי זוהר: יש לי קודם טענות מקדמיות.

איתן גינזבורג: מה זה, בית משפט פה?

קריאה: סוג של בית משפט.

קריאה: זה נקרא הצעה לסדר.

איתן גינזבורג: זה לא בית משפט פה.

איתן גינזבורג: זאת ועדה מסדרת.

אברהם (אבי) ניסנקורן: אני קורא את הנושא.

מכלוף מיקי זוהר: אתה רוצה לאפשר לי לומר?

אברהם (אבי) ניסנקורן: אני אאפשר לך כשתינתן לך אפשרות, תחכה בסבלנות.

אברהם (אבי) ניסנקורן: אני מקריא.

מכלוף מיקי זוהר: אני מבקש, ברשותך, מחברי הקואליציה, עד שלא יתאפשר להבהיר את הטענות המקדמיות שלנו, לא להשתתף בדיון הזה.

איתן גינזבורג: אין קואליציה.

מכלוף מיקי זוהר: הדיון הזה הוא דיון פסול - -

פנינה תמנו: זה נהיה איום קבוע.

פנינה תמנו: זה איום קבוע.

מכלוף מיקי זוהר: - - הוא בניגוד לכל נוהלי הכנסת, הוא לא מתבצע כדין ולכן אני מבקש לא להשתתף בדיון עד שהטענות שלנו יישמעו.

קריאה: אין כנסת אבל יש קואליציה.

יעל גרמן: אולי כדאי שהבקשה לחסינות תתבטל, אז גם הדיון יתבטל.

עמר בר-לב: קשה לחברי הליכוד להתרגל למצב שהם מיעוט.

עמר בר-לב: בתור אחד שישב שבע שנים באופוזיציה, תתרגלו לזה.

קטי קטרין שטרית: עמר, בינתיים אתם קרסתם.

קטי קטרין שטרית: בינתיים אתם קרסתם.

קריאות: - - -

עמר בר-לב: זו הדמוקרטיה שלנו, ואתם מיעוט.

קטי קטרין שטרית: בינתיים אתם קרסתם.

קטי קטרין שטרית: ללא החיבור עם מרצ לא הייתם עוברים את אחוז החסימה.

פנינה תמנו: כשהטיעונים חלשים אז אתם צועקים.

קטי קטרין שטרית: - - - תעברו את אחוז החסימה - - -

עמר בר-לב: את בכלל עוד לא התרגלת לשבת בכנסת.

עמר בר-לב: תתרגלי להיות במיעוט.

פנינה תמנו: קטי, כשהטיעונים חלשים אתם צועקים.

שלמה קרעי: אדוני היושב-ראש, הטענה היא הצעה לסדר.

אברהם (אבי) ניסנקורן: קטי, אני קורא אותך לסדר.

קטי קטרין שטרית: המפלגה שהקימה את המדינה, שנמחקת או-טו-טו.

אברהם (אבי) ניסנקורן: אני קורא את הנושא.

אברהם (אבי) ניסנקורן: הנושא שעומד כרגע על סדר-היום: החלטת הוועדה המסדרת בדבר מועדי פגרת הבחירות לכנסת ה-23 ופעילות הכנסת בפגרה - החלטה מס' 2.

אברהם (אבי) ניסנקורן: אני קורא את הנוסח: "בהחלטת הוועדה המסדרת מיום י"ז בכסלו התש"ף, 15 בדצמבר 2019, בסעיף 9(א), במקום "הוועדה המסדרת וועדת הכנסת רשאיות לקיים ישיבות בעניינים שבסמכותן, באישור יושב-ראש הכנסת לאחר שקיבל חוות דעת מהיועץ המשפטי של הכנסת, ללא אישור ועדת ההסכמות" יבוא "הוועדה המסדרת וועדת הכנסת רשאיות לקיים ישיבות בעניינים שבסמכותן, ללא אישור ועדת ההסכמות; ואולם, דיונים כלליים בנושאי פיקוח על הממשלה, דיונים בהצעות לסדר היום שהועברו מהמליאה ודיוני חקיקה וחקיקת משנה, יחייבו אישור של יושב-ראש הכנסת לאחר שקיבל חוות דעת מהיועץ המשפטי לכנסת".

אברהם (אבי) ניסנקורן: "

שלמה קרעי: למה השמטת את "נושאים שעל סדר-היום הציבורי", שנמצא בחוות הדעת של היועץ המשפטי?

אברהם (אבי) ניסנקורן: מבחינתי, הנושאים האלה, בנוסח שאתמול אישרה לי היועצת המשפטית לוועדה, הנוסח הזה - - -

מכלוף מיקי זוהר: הנוסח הזה אושר על ידי היועצת המשפטית?

מכלוף מיקי זוהר: ארבל, את אישרת את הנוסח הזה?

קארין אלהרר: כן.

קארין אלהרר: מה לא הבנת?

אברהם (אבי) ניסנקורן: היא תדבר ואחר כך אתה תוכל לשאול שאלות.

אחמד טיבי: מתי הודעה נגד ארבל?

אחמד טיבי: מתי בערך?

קריאות: - - -

אברהם (אבי) ניסנקורן: חבר'ה, קשה לי.

אברהם (אבי) ניסנקורן: קשה לי.

פנינה תמנו: אתם לא מאפשרים ליושב-ראש להשלים משפט.

פנינה תמנו: די עם זה.

שלמה קרעי: למדנו ממך, פנינה.

אברהם (אבי) ניסנקורן: הנוסח הזה הוא בעצם התאמה של חוות הדעת שניתנה אתמול.

אברהם (אבי) ניסנקורן: אני עוד פעם בא ואומר: אני מצטער על זה שנדרשנו לחוות דעת המשלימה.

אברהם (אבי) ניסנקורן: אני חושב שיושב-ראש הכנסת, ברגע שבאו ואמרו בחוות הדעת הראשונה לפני שבוע ויום שניתן לקיים דיונים בנושאים האלה ושניתן להקים ועדות קבועות וועדת כנסת ולקיים דיונים בחסינות בתקופה הזאת, ושיש רוב מוצק של 65 חברי כנסת שהודיעו שהם רוצים את הדיונים, היה צריך כבר לפני שבוע ויום לשחרר את הדיונים.

אברהם (אבי) ניסנקורן: הוא עמד על עוד חוות דעת שניתנה אתמול והבהירה את מגרש גבולות הסמכות שלו, ולכן אנחנו היום מתאימים את חוות הדעת, שלא יהיה אחר כך עוד ספק או עוד עיכובים.

מכלוף מיקי זוהר: אני מבקש.

אברהם (אבי) ניסנקורן: המטרה שלנו היא בסופו של דבר לסיים את התהליך הדמוקרטי והפרלמנטרי של הקמת ועדות - -

מכלוף מיקי זוהר: כן, ממש.

מכלוף מיקי זוהר: מאוד דמוקרטי.

אברהם (אבי) ניסנקורן: - - בוועדה ובמליאה, לסיים את הנושא הזה בהצבעות מסודרות ואחר כך לעבור - בהנחה שהוועדות יוקמו וועדת הכנסת תוקם - לעבור לדיון מסודר, ענייני ויעיל והוגן בנושא החסינות.

מכלוף מיקי זוהר: אני מבקש לדבר.

אברהם (אבי) ניסנקורן: אני מצפה שחברי הכנסת לא ינסו לעכב את הדיונים, לא ינסו לחבל בדיונים הענייניים.

מכלוף מיקי זוהר: להיפך.

מכלוף מיקי זוהר: יכול להיות שנעשה לך את זה קל - - -

אברהם (אבי) ניסנקורן: לא ינסו - - -

מכלוף מיקי זוהר: תן לי לומר ואנחנו נלך מפה.

אברהם (אבי) ניסנקורן: יכול להיות.

מכלוף מיקי זוהר: תן לי לומר.

אברהם (אבי) ניסנקורן: כבר.

אברהם (אבי) ניסנקורן: לא ינסו לחבל בדיונים הענייניים, היעילים וההוגנים בנושא החסינות - -

קריאה: וואו, איזה הוגנים.

אברהם (אבי) ניסנקורן: - - אני מצפה שזה מה שיהיה ושאנחנו באמת נדון בצורה יעילה.

מכלוף מיקי זוהר: אני מבקש להגיד דברים.

אברהם (אבי) ניסנקורן: אתה תקבל את רשות הדיבור.

מכלוף מיקי זוהר: לפני שחברי הקואליציה - - -

אברהם (אבי) ניסנקורן: אתה תקבל את רשות הדיבור לפי החלטת היושב-ראש.

אברהם (אבי) ניסנקורן: אני מבקש עכשיו שארבל תחווה את דעתה בנושאים האלה ואחר כך אנחנו ניתן זכות דיבור לחברי הוועדה ולחברי הכנסת.

אברהם (אבי) ניסנקורן: בבקשה.

ארבל אסטרחן: תודה.

ארבל אסטרחן: יושב-ראש הקואליציה, חבר הכנסת מיקי זוהר, הגיש עכשיו מכתב.

קריאה: איזה קואליציה?

אחמד טיבי: יושב-ראש סיעת הליכוד.

ארבל אסטרחן: יושב-ראש סיעת הליכוד הגיש מכתב שמעלה טענות שונות לגבי הדיון שמתקיים כעת, אז ככה הספקתי עכשיו מהר לרפרף על זה.

ארבל אסטרחן: אני אתייחס לדברים וגם לדברים שאמר יושב-ראש הוועדה.

ארבל אסטרחן: קודם כול, הטענה הראשונה שנטענת כאן שלא ניתן אישור יושב-ראש הכנסת לכינוס הישיבה הזאת, והתשובה היא שניתן אישור.

מכלוף מיקי זוהר: התשובה היא לא.

מכלוף מיקי זוהר: אני דיברתי איתו, ודיברתי איתו בבוקר.

אברהם (אבי) ניסנקורן: בבקשה לא להפריע .

מכלוף מיקי זוהר: רגע, רגע.

אברהם (אבי) ניסנקורן: לא להפריע.

אברהם (אבי) ניסנקורן: תדבר אחריה.

קריאות: - - -

אוסאמה סעדי: היא אומרת שכן, מה אתה אומר שלא.

קטי קטרין שטרית: מה זאת אומרת לא להפריע?

אברהם (אבי) ניסנקורן: לא להפריע לארבל.

מכלוף מיקי זוהר: אתה שומע פה טענה.

קריאות: - - -

אברהם (אבי) ניסנקורן: אני מבקש לא להפריע.

קטי קטרין שטרית: הוא מעיר על מה שהיא אומרת.

אברהם (אבי) ניסנקורן: קטי, אני קורא אותך לסדר פעם ראשונה.

אברהם (אבי) ניסנקורן: לא להפריע לדיונים.

קטי קטרין שטרית: בסדר, אתה רוצה להוציא אותי, אני אצא לבד.

אברהם (אבי) ניסנקורן: אני אוציא אותך אם צריך.

קטי קטרין שטרית: אני אצא לבד, בלי שתגיד.

שלמה קרעי: מזכירת הכנסת נמצאת כאן.

אברהם (אבי) ניסנקורן: אני מבקש לא להפריע.

מכלוף מיקי זוהר: היושב-ראש אמר לנו: לא נתתי אישור לקיום ישיבה.

מכלוף מיקי זוהר: אמר בצורה ברורה - -

איתן גינזבורג: - - - אם יש אישור או אין אישור.

אברהם (אבי) ניסנקורן: בבקשה לא להפריע יותר.

אברהם (אבי) ניסנקורן: גם אתה, איתן.

מכלוף מיקי זוהר: - - ולא נתן אישור לקיום הישיבה, כך אמר יושב-ראש הכנסת.

מכלוף מיקי זוהר: אמר לנו עכשיו.

אברהם (אבי) ניסנקורן: אני מבקש לא להפריע.

אברהם (אבי) ניסנקורן: דרך אגב, אני גם דיברתי איתו אישית אתמול לפני האישור.

מכלוף מיקי זוהר: הוא אמר שאין אישור לקיום הישיבה.

אברהם (אבי) ניסנקורן: אז לי הוא אמר משהו אחר אתמול.

מכלוף מיקי זוהר: הוא אמר את זה עכשיו.

קרן ברק: אז יש פה את ירדנה.

אברהם (אבי) ניסנקורן: טוב.

אברהם (אבי) ניסנקורן: בבקשה.

מכלוף מיקי זוהר: בבקשה.

מכלוף מיקי זוהר: אתם מקיימים דיון שלא בסמכות.

אברהם (אבי) ניסנקורן: בבקשה.

ארבל אסטרחן: העניין השני זה הנושא שלא מתקיימים דיוני חסינות בפגרה, ויש נוהג רב-שנים שהכנסת לא דנה בעניינים מורכבים לאורך הפגרה.

ארבל אסטרחן: על כך ניתנה חוות דעת של היועץ המשפטי - -

מכלוף מיקי זוהר: בניגוד עניינים.

ארבל אסטרחן: - - לכנסת, שדיבר על כך שאכן יש נוהג שבפגרה הוועדות לא מתכנסות על מנת לדון בעניינים שנויים במחלוקת, אבל יש לנו הוראת חוק שקובעת שברגע שיש בקשת חסינות, ועדת הכנסת תדון בה בהקדם האפשרי.

ארבל אסטרחן: נקבע שעצם ההוראה הזאת אינה יכולה לחייב את הכנסת להקים את ועדת הכנסת, אבל מרגע שיש רצון של רוב חברי הכנסת להקים את ועדת הכנסת, ביחד עם ההוראה הזאת שציינתי, בוודאי שלא ניתן למנוע את הקמת ועדת הכנסת, ובהמשך גם קיומם של דיוני חסינות.

שלמה קרעי: מה זה אומר בהקדם האפשרי?

אברהם (אבי) ניסנקורן: לא, לא.

אברהם (אבי) ניסנקורן: בבקשה.

ארבל אסטרחן: בהקדם האפשרי.

שלמה קרעי: זה לא אפשרי אבל זה - - -

אברהם (אבי) ניסנקורן: אתה מתפרץ לדיון.

שלמה קרעי: הדיון נעקר מתוכן - - - בגלל שזה קרקס בחירות.

אברהם (אבי) ניסנקורן: תמשיכי בבקשה.

מכלוף מיקי זוהר: יש עתירה לבג"ץ תלויה ועומדת בסוגיות הללו - - -

אברהם (אבי) ניסנקורן: בבקשה, עוד פעם.

אברהם (אבי) ניסנקורן: לקרוא אותך לסדר פעם ראשונה?

מכלוף מיקי זוהר: אתה יכול לקרוא אותי לסדר אבל - - -

אברהם (אבי) ניסנקורן: אתה תדבר אחרי שהיא תסיים את דבריה.

ארבל אסטרחן: לגבי עצם ההצעה של יושב-ראש הוועדה לתקן כעת את ההחלטה – מלכתחילה, ההחלטה שהתקבלה כאן בוועדה לגבי סדרי העבודה בפגרה קבעה שיושב-ראש הכנסת נדרש לאשר את ישיבות הוועדה המסדרת ולאחר מכן ישיבות ועדת הכנסת, לאחר שקיבל חוות דעת מהיועץ המשפטי לכנסת, כשההנחה הייתה שיושב-ראש הכנסת הוא גורם ממלכתי שרואה גם מעבר לשיקולים פוליטיים רגילים שעומדים לנגד עיני חברי הכנסת ויושבי-ראש הוועדות.

ארבל אסטרחן: מאז קבלת אותה החלטה כאן בוועדה ניתנה חוות דעתו של היועץ המשפטי של הכנסת, שאמרה שבעניינים מסוימים – כמו עניין הקמת ועדות הכנסת הקבועות – שיקול דעתו של יושב-ראש הכנסת מצומצם מאוד.

ארבל אסטרחן: ההצעה שמונחת כעת בפניכם בעצם מתכתבת עם אותה חוות דעת.

ארבל אסטרחן: היא נעשתה גם בתיאום עם יושב-ראש הכנסת עצמו והיא באה ואומרת שבעניינים מסוימים שבהם קבע היועץ המשפטי של הכנסת ששיקול הדעת מצומצם, לא יידרש אישורו של יושב-ראש הכנסת, ויושב-ראש הוועדה יוכל לכנס את ההחלטה.

שלמה קרעי: אבל הדיון הזה עצמו עכשיו זה דיון יזום בלשנות תקנון, לשנות נוהל שכיבדנו כבר לפני חודש.

קריאה: זה לא תקנון.

אורית פרקש הכהן: לא משנים תקנון.

שלמה קרעי: אז זה משהו שלא צריכים לשנות.

קריאות: - - -

אברהם (אבי) ניסנקורן: אני מבקש, ארבל תסיים את ההסבר ואחר כך תשאלו.

ארבל אסטרחן: לכן, השינוי עכשיו מתכתב עם חוות הדעת והוא קיבל את אישורו של יושב-ראש הכנסת.

שלמה קרעי: שטוען שהוא לא נתן.

אברהם (אבי) ניסנקורן: בבקשה, תשלימי את דברייך.

אוסאמה סעדי: אבל יש פה את מזכירת הכנסת.

קריאה: בואו נשאל את מזכירת הכנסת.

אוסאמה סעדי: היא פה.

אוסאמה סעדי: מה, היא לא יכולה לדבר?

אוסאמה סעדי: אתם מדברים בשמו?

אוסאמה סעדי: כחבר ליכוד לא נתן; כיו"ר הכנסת נתן.

ארבל אסטרחן: צריך לשים לב שההצעה שהציג יושב-ראש הוועדה לא מוציאה את יושב-ראש הכנסת, את הצורך באישור שלו מכל דיוני הוועדה המסדרת או ועדת הכנסת.

ארבל אסטרחן: במקרים שבהם יש לו שיקול דעת, עדיין יידרש אישורו והוא יוכל להחליט אם לתת אותו או לא – מה שאנחנו קראנו, מקרים שבהם יש חשש שבו יושב-ראש ועדה יעשה שימוש לרעה או ניצול לרעה של דיוני הפגרה, בעניינים כלליים – אם תגיע הצעה לסדר-היום, אם יהיו דיוני חקיקה, דיונים של חקיקת משנה.

שלמה קרעי: למה ירד "נושאים שעל סדר-היום הציבורי"?

שלמה קרעי: כתוב בחוות דעת של היועץ המשפטי, שגם זה טעון אישור יושב-ראש הכנסת.

שלמה קרעי: בנוסח כאן זה לא כתוב: נושאים שעל סדר-היום הציבורי.

ג'אבר עסאקלה: ראש ממשלה לא על סדר-היום הציבורי?

ארבל אסטרחן: שאלה גם מה זה נושא שעל סדר-היום הציבורי.

שלמה קרעי: שייכנס, אחר כך נדון בזה.

ארבל אסטרחן: לא, לא.

ארבל אסטרחן: חשוב להבהיר את הדברים עכשיו.

ארבל אסטרחן: אם מדובר למשל על עניין של חסינות, אומנם הוא נמצא על סדר-היום הציבורי כי כולם מדברים עליו, אבל ברור שזה נושא שבו שיקול הדעת של היושב-ראש מאוד מצומצם ולכן הוא נכנס לגדר ההחלטה הזאת שבה לא יידרש אישורו.

שלמה קרעי: אז שייכנס: נושאים שעל סדר-היום הציבורי.

אברהם (אבי) ניסנקורן: תמשיכי בבקשה.

ארבל אסטרחן: חשוב להבהיר את זה כבר עכשיו.

שלמה קרעי: פשוט בוחרים בדיוק את מה שיתאים כדי כן לעשות פה קרקס של "רק לא ביבי".

קריאות: - - -

אחמד טיבי: אי אפשר שהוא ככה יפריע.

ארבל אסטרחן: אני אוכל לענות על שאלות נוספות ככל שיתעוררו.

מכלוף מיקי זוהר: אני אשמח, כן.

אברהם (אבי) ניסנקורן: אתה לא מנהל את הישיבה, אז בבקשה תמשיכי.

מכלוף מיקי זוהר: מה זאת אומרת?

מכלוף מיקי זוהר: אנחנו רוצים - - -

אברהם (אבי) ניסנקורן: אתה מפריע.

אברהם (אבי) ניסנקורן: מספיק.

מכלוף מיקי זוהר: לא מקבלים תשובות.

ארבל אסטרחן: לא מדובר פה בעניין חדש שצץ לפתע.

ארבל אסטרחן: הוועדה דנה בעניין הזה, נושא החסינות והקמת הוועדות היה לנגד עיניה כשקיבלה את ההחלטה הקודמת, היה ברור שהדברים יהיו כפופים לחוות דעת של היועץ המשפטי לכנסת.

ארבל אסטרחן: ומשניתנה אתמול חוות הדעת, בעצם ההצעה שבפניכם באה להתאים את ההחלטה לאותה חוות דעת, והוועדה שקיבלה את ההחלטה הקודמת מוסמכת לשנות את החלטתה בהתאם לחוות הדעת.

קריאה: למה היא שינתה?

ארבל אסטרחן: אלה בגדול הדברים.

ארבל אסטרחן: ככל שיהיו שאלות, בבקשה.

אברהם (אבי) ניסנקורן: תודה רבה.

אברהם (אבי) ניסנקורן: אנחנו נלך לפי - - -

מכלוף מיקי זוהר: אוקיי.

מכלוף מיקי זוהר: אני מדבר - - -

אברהם (אבי) ניסנקורן: רק רגע.

מכלוף מיקי זוהר: אני רוצה לדבר ראשון.

אברהם (אבי) ניסנקורן: רק רגע.

אברהם (אבי) ניסנקורן: תקבל את זכות הדיבור.

מכלוף מיקי זוהר: אני מבקש.

מכלוף מיקי זוהר: יש לי טענות חשובות - -

אברהם (אבי) ניסנקורן: כבר תקבל את זכות - - -

מכלוף מיקי זוהר: - - שאתה מתעלם מהן כבר חצי מהדיון, וחבל, כי אחר כך - - -

אברהם (אבי) ניסנקורן: אנחנו 20 דקות בדיון.

מכלוף מיקי זוהר: לא.

מכלוף מיקי זוהר: אחר כך אתה לא תוכל לבוא ולהתחמק מזה, אתה תצטרך לתת הסבר.

אברהם (אבי) ניסנקורן: אף אחד לא מתחמק, תאמין לי.

מכלוף מיקי זוהר: זה הכול.

מכלוף מיקי זוהר: חבל שאתה לא מאפשר לי.

אברהם (אבי) ניסנקורן: טוב.

אברהם (אבי) ניסנקורן: מיקי, בבקשה.

מכלוף מיקי זוהר: תודה.

אברהם (אבי) ניסנקורן: אני רואה שאף אחד לא הרים יד, אז מיקי.

קריאה: מאיר.

אברהם (אבי) ניסנקורן: מאיר רשום.

אברהם (אבי) ניסנקורן: סליחה.

אברהם (אבי) ניסנקורן: לא, אני הולך לפי הסדר.

מאיר כהן: תן לו לדבר.

אברהם (אבי) ניסנקורן: לא, אני הולך לפי הסדר.

אברהם (אבי) ניסנקורן: אני הולך לפי סדר הרישום.

מכלוף מיקי זוהר: לך לפי הסדר, אבי.

מכלוף מיקי זוהר: אני אומר לך שאתה עושה טעות.

אברהם (אבי) ניסנקורן: יש פה סדר רישום.

מכלוף מיקי זוהר: אתה עושה טעות.

מכלוף מיקי זוהר: אני מבקש אפילו שהיועצת המשפטית תחווה את דעתה.

מכלוף מיקי זוהר: יש כאן טענות מקדמיות שיכולות בכלל למנוע את קיום הדיון.

אברהם (אבי) ניסנקורן: בבקשה, מיקי.

מכלוף מיקי זוהר: אני מבקש מהיועצת המשפטית שתיתן לנו המלצה.

אברהם (אבי) ניסנקורן: אני רק אומר.

אברהם (אבי) ניסנקורן: מיקי ידבר – נתתי פה קדימות למיקי למרות שהוא לא הראשון שביקש – אחר כך, אני אומר בצורה ברורה, אנחנו נעבור לפי סדר הדוברים.

אברהם (אבי) ניסנקורן: לכן, אני בא ומבקש, אל תתפרצו לדברי אחרים.

אברהם (אבי) ניסנקורן: כל מי שיבקש, ידבר.

אברהם (אבי) ניסנקורן: פשוט תבקשו, ותדעו, כל אחד ידבר לפי סדר הדוברים.

אברהם (אבי) ניסנקורן: אם מישהו יתפרץ אני אדלג עליו והוא יתעכב להיות אחרון.

אברהם (אבי) ניסנקורן: בבקשה, מיקי.

מכלוף מיקי זוהר: אני מבקש לאפשר לי להשלים את דבריי, יש הרבה טענות.

מכלוף מיקי זוהר: קודם כול, טענה ראשונה – לפני בכלל שאני מתחיל לדבר – האם אפשר לקבל הוראה או הודעה מיושב-ראש הכנסת שהוא אישר את קיום הדיון היום?

מכלוף מיקי זוהר: כל עוד הוא לא נותן אישור לקיום הדיון היום, הדיון הזה לא יכול להתקיים - -

אברהם (אבי) ניסנקורן: הוא ניתן.

מכלוף מיקי זוהר: - - והוא יתקיים בלא אישור יושב-ראש הכנסת, בהתאם למה שהוא אמר לפני עשר דקות.

מכלוף מיקי זוהר: לכן אני מבקש קודם כול לעצור את הישיבה - -

קריאות: - - -

מכלוף מיקי זוהר: - - לקבל אישור ברור כתוב מיושב-ראש הכנסת לקיום הישיבה.

מכלוף מיקי זוהר: אם יתקבל אישור כתוב מיושב-ראש הכנסת לקיום הישיבה, אנחנו נשתתף בה.

מכלוף מיקי זוהר: אם לא, אין לי טעם לדון או לדבר בישיבה שאין לה שום אפשרות לביצוע בכלל כי יושב-ראש הכנסת לא התיר אותה.

מכלוף מיקי זוהר: שיתיר את הישיבה.

אברהם (אבי) ניסנקורן: אז בוא אני אבהיר לך.

מכלוף מיקי זוהר: אוקיי.

אברהם (אבי) ניסנקורן: יושב-ראש הכנסת, דיברתי איתו אתמול.

אברהם (אבי) ניסנקורן: הבקשה הוגשה דרך אגב סמוך אחרי הנאום שלו וגם אחרי התייעצות עם הייעוץ המשפטי של הוועדה ומזכירות הוועדה.

ניר ברקת: מה הבעיה לבדוק?

אברהם (אבי) ניסנקורן: שנייה, ניר.

אברהם (אבי) ניסנקורן: לכן אני אומר, ברמת לוחות זמנים – הבקשה הוגשה בסביבות השעה 19:00, אחרי שדיברתי עם הייעוץ המשפטי של הוועדה ומזכירות הוועדה, ולכן זה התעכב עד 19:00.

אברהם (אבי) ניסנקורן: הבקשה הגיעה ליושב-ראש כבר בסביבות 19:00 בערב.

אברהם (אבי) ניסנקורן: אני דרך אגב דיברתי איתו אישית בסביבות 21:00.

מכלוף מיקי זוהר: יש מסמך שמאשר את קיום הדיון?

אברהם (אבי) ניסנקורן: בוא, אני לא בחקירה.

מכלוף מיקי זוהר: יש או אין?

אברהם (אבי) ניסנקורן: אני לא בחקירה.

אברהם (אבי) ניסנקורן: אני נותן לך תשובה.

מכלוף מיקי זוהר: תביא אישור.

אברהם (אבי) ניסנקורן: אני נותן לך תשובה.

שרן השכל: זה לא חקירה.

שרן השכל: האם יש אישור - - -

קריאות: - - -

אברהם (אבי) ניסנקורן: עוד פעם אחת אתה קוטע אותי, אתה באמת תצא.

מכלוף מיקי זוהר: אז אני אצא.

אברהם (אבי) ניסנקורן: אוקיי.

אברהם (אבי) ניסנקורן: אז אני ממשיך.

מכלוף מיקי זוהר: אין בעיה.

אברהם (אבי) ניסנקורן: אין בעיה.

מכלוף מיקי זוהר: תביא אישור.

אברהם (אבי) ניסנקורן: אני קורא לך לסדר פעם ראשונה, לא להפריע לי כשאני מדבר.

מכלוף מיקי זוהר: אתה יכול לדבר כמה שאתה רוצה - - -

אברהם (אבי) ניסנקורן: אני קורא לך לסדר פעם שנייה לא להפריע לי כשאני מדבר.

מכלוף מיקי זוהר: אני אמשיך.

אברהם (אבי) ניסנקורן: אני קורא לך לסדר פעם שלישית.

אברהם (אבי) ניסנקורן: בבקשה תצא.

מכלוף מיקי זוהר: אין בעיה, תמשיך לבד.

אברהם (אבי) ניסנקורן: אוקיי.

אברהם (אבי) ניסנקורן: (חבר הכנסת מכלוף מיקי זוהר יוצא מאולם הוועדה).

אברהם (אבי) ניסנקורן: אני דיברתי עם היושב-ראש באופן אישי בשעה 21:00 בערב, אמר לי שהאישור עומד לצאת תוך כמה דקות.

אברהם (אבי) ניסנקורן: ובאמת, מזכירות הוועדה קיבלה אישור שלפי חוות הדעת של היועץ המשפטי לכנסת הוועדה יכולה להתכנס.

אברהם (אבי) ניסנקורן: האישור ניתן ב-21:22.

קריאה: בערב?

אברהם (אבי) ניסנקורן: כן.

יואב בן צור: מיושב-ראש הכנסת?

אברהם (אבי) ניסנקורן: מראש המטה שלו, טינה, שהוציאה את זה בהרשאה שלו.

קארין אלהרר: יאללה, נרגעתם?

אברהם (אבי) ניסנקורן: אני חיכיתי בסבלנות, בעקבות זה יצא אחרי זה בשעה 21:30 לערך, הזימון לכל חברי הוועדה.

אברהם (אבי) ניסנקורן: רק שתדעו שהעיכוב מ-19:00 עד 21:30 - - -

שלמה קרעי: הוא ידע מה הכותרת של הדיון?

אברהם (אבי) ניסנקורן: הוא ידע.

אברהם (אבי) ניסנקורן: הוא ידע מה הכותרת.

קטי קטרין שטרית: אבל מה הבעיה - - -

קריאות: - - -

שלמה קרעי: אם זה הקמת ועדה זה משהו אחד, אם זה - - -

אברהם (אבי) ניסנקורן: הוא ידע - - -

קטי קטרין שטרית: ב-22:00 בלילה להוציא זימון זה מחטף.

אברהם (אבי) ניסנקורן: בבקשה לא להפריע.

אברהם (אבי) ניסנקורן: את ביקשת רשות דיבור?

ניר ברקת: אפשר למען הסר ספק לבדוק את זה לפני שממשיכים?

קטי קטרין שטרית: אתה אומר.

אברהם (אבי) ניסנקורן: את ביקשת רשות דיבור?

קטי קטרין שטרית: אבי, אתה ביקשת לנהל בצורה עניינית, אז תענה לנו.

אברהם (אבי) ניסנקורן: אז תוכלי לקבל רשות דיבור.

ניר ברקת: אני רוצה להציע הצעה.

אברהם (אבי) ניסנקורן: לא, לא, לא.

ניר ברקת: למען הסר ספק.

קריאות: - - -

שרן השכל: אנחנו יכולים לקבל את האישור בכתב?

אברהם (אבי) ניסנקורן: אני ממשיך את הדיון של הוועדה.

ניר ברקת: אז אנחנו נחכה בחוץ עד - - -

שרן השכל: אנחנו יכולים לקבל את האישור בכתב?

אברהם (אבי) ניסנקורן: אין בעיה.

אברהם (אבי) ניסנקורן: אז אני עכשיו בא ואומר.

שרן השכל: ארבל, אפשר לקבל את האישור בכתב?

אברהם (אבי) ניסנקורן: יש אישור.

שרן השכל: אפשר לקבל אותו?

שרן השכל: לראות אותו?

פנינה תמנו: די עם המשחק הזה - - -

שלמה קרעי: יושבת כאן מזכירת הכנסת, שתענה לנו תשובה.

פנינה תמנו: מעולם לא ביקשנו אישורים כאלה - - -

שרן השכל: כי מעולם שאלה כזו לא עמדה - - - היושב-ראש אישר או לא אישר.

אברהם (אבי) ניסנקורן: אנחנו ממשיכים בדיון.

שלמה קרעי: יושבת כאן מזכירת הכנסת, שתיתן לנו תשובה.

שרן השכל: מעולם עניין של אישור ועדה לא עמד בספק.

שלמה קרעי: יושבת כאן מזכירת הכנסת, שתיתן לנו תשובה.

שלמה קרעי: למה לא נותנים לה את זכות הדיבור?

אברהם (אבי) ניסנקורן: אני משלים את הדיון.

אברהם (אבי) ניסנקורן: באופן הזה ניתנים בדיוק כל האישורים על ידי יושב-ראש הכנסת.

אברהם (אבי) ניסנקורן: טינה מוציאה את האישורים באישור שלו, אחרי שהיא מקבלת טיוטת סדר-היום, ומשיבה למנהלת הוועדה בכתב, זה בדיוק מה שבוצע הפעם.

שרן השכל: אנחנו מבקשים לראות את האישור בכתב.

קריאות: - - -

אברהם (אבי) ניסנקורן: אוקיי.

אברהם (אבי) ניסנקורן: אתם קיבלתם תשובה.

אברהם (אבי) ניסנקורן: אני חושב שזו חוצפה שאתם לא מקבלים את האמירה של היועצת המשפטית ומזכירת הוועדה, ואנחנו ממשיכים בדיון.

שלמה קרעי: אבל משהו לא ברור כי הוא אומר שהאישור הוא בגלל חוות דעת של היועץ המשפטי - -

שרן השכל: לעולם עניין של אישור קיום ועדה לא עמד בספק.

שרן השכל: יש ספק, תבדקו את האישור.

קריאות: - - -

שלמה קרעי: - - והיועץ המשפטי נותן לו פררוגטיבה לא לקיים את הדיון הזה, זאת אומרת משהו כאן לא ברור.

שלמה קרעי: או שהטעו אותו כשהוא נתן אישור או - - -

קריאות: - - -

שלמה קרעי: זה לא ברור, נכון?

שלמה קרעי: היועץ המשפטי נותן לו את הסמכות למנוע דיון על שינוי נוהל.

שרן השכל: כשהיושב-ראש אומר שהוא לא אישר את קיום הוועדה זה מוטל בספק.

קריאה: שרן, האישור לא ניתן אף פעם בכתב.

קריאה: באמת.

שרן השכל: לכל החברים שנמצאים פה, מעולם לא הוטל בספק קיום ועדה - - - אנחנו מבקשים לראות את האישור בכתב.

שרן השכל: מה הבעיה?

אברהם (אבי) ניסנקורן: אנחנו ממשיכים בדיון.

שרן השכל: מה קרה?

שרן השכל: מה, אתם מסתירים משהו?

אברהם (אבי) ניסנקורן: שרן, אנחנו ממשיכים בדיון.

שלמה קרעי: אבי, זה נראה שיש כאן הטעיה של יושב-ראש הכנסת כי הוא אומר, בהתאם לחוות הדעת של היועץ המשפטי - - -

אברהם (אבי) ניסנקורן: לא, זה נראה שאתם לא מאמינים ליושב-ראש הכנסת שאתם בחרתם.

שרן השכל: לא.

שרן השכל: פשוט, היושב-ראש אמר לנו שהוא לא אישר את קיום הוועדה.

שלמה קרעי: אם הוא אומר שזה בהתאם לחוות דעת ואין לו ברירה, אז הטעו אותו.

שלמה קרעי: הטעו אותו, הדיון הוא לא על הקמת ועדה.

שרן השכל: אישור כתוב.

שרן השכל: מה הבעיה?

אברהם (אבי) ניסנקורן: קארין, ואז מאיר כהן.

אברהם (אבי) ניסנקורן: בבקשה, קארין.

שרן השכל: מה הבעיה להראות לנו את האישור?

מכלוף מיקי זוהר: אבי, חזרתי.

מכלוף מיקי זוהר: אני רוצה להשלים את דבריי, הייתי באמצע.

אברהם (אבי) ניסנקורן: בבקשה, אתה אחר כך, עכשיו קארין.

שרן השכל: עצוב שזה מגיע לרמה כזאת.

קריאות: - - -

אברהם (אבי) ניסנקורן: מאיר, בבקשה.

מכלוף מיקי זוהר: רגע, קיבלנו את אישור היושב-ראש?

מכלוף מיקי זוהר: כן או לא? הוכחת שיש אישור?

אברהם (אבי) ניסנקורן: כן, הוכחנו את זה.

קריאות: - - -

מכלוף מיקי זוהר: סליחה.

מכלוף מיקי זוהר: אפשר לשמוע את זה מהיועצת המשפטית של הוועדה?

אברהם (אבי) ניסנקורן: היא אמרה את זה.

מכלוף מיקי זוהר: אני רוצה לשמוע את זה מפיה.

אברהם (אבי) ניסנקורן: היא אמרה את זה, מה אני אעשה שלא היית.

מכלוף מיקי זוהר: אני רוצה לשמוע.

מכלוף מיקי זוהר: לא שמעתי.

שלמה קרעי: ארבל, אבל זה ברור שיושב-ראש הכנסת חשב שאין לו ברירה.

שלמה קרעי: הוא אומר, בהתאם לחוות הדעת, כשחוות הדעת נותנת לו ברירה למנוע את הדיון, אז הייתה פה הטעיה של היושב-ראש.

אברהם (אבי) ניסנקורן: בבקשה.

מכלוף מיקי זוהר: רגע, אבל לא סיימתי לדבר.

מכלוף מיקי זוהר: עוד לא התחלתי.

אברהם (אבי) ניסנקורן: לא, בבקשה, אתה תמשיך אחרי מאיר.

אברהם (אבי) ניסנקורן: בבקשה, מאיר.

מאיר כהן: רק דבר אחד.

מאיר כהן: מיקי, דבר אחד.

שלמה קרעי: מאיר, אתה האחרון שיכול לדבר, כי אתה לפני חצי שנה - -

אברהם (אבי) ניסנקורן: שלמה, פעם הראשונה שאני קורא אותך לסדר.

שלמה קרעי: - - אמרת שלא לקחת את הסמכות מיושב-ראש הכנסת.

אברהם (אבי) ניסנקורן: בפעם השנייה אני קורא אותך לסדר.

אברהם (אבי) ניסנקורן: בבקשה, מאיר.

מאיר כהן: אוקיי.

מאיר כהן: אנחנו לא לוקחים סמכויות.

מכלוף מיקי זוהר: הוא אומר שלא.

מכלוף מיקי זוהר: הוא אומר שהוא לא נתן אישור.

מאיר כהן: מיקי, אני אומר דבר כזה.

פנינה תמנו: תפסיקו לעשות שוק.

אברהם (אבי) ניסנקורן: מאיר, תדבר.

מאיר כהן: אני רוצה להגיד כמה דברים, מיקי.

מאיר כהן: אחד, אומר היושב-ראש ואומרת היועצת המשפטית לוועדה שאכן יושב-ראש הכנסת אישר.

מכלוף מיקי זוהר: לא שמענו.

מכלוף מיקי זוהר: לי הוא אמר שלא.

מאיר כהן: סליחה.

איתן גינזבורג: לך אליו.

מאיר כהן: אם אתם טוענים שהוא לא אישר, אנא, מיקי, לך אליו, תביא ליושב-ראש הוועדה אישור ממנו, רשום שהוא לא מאשר את הוועדה.

מכלוף מיקי זוהר: בסדר, פייר אינאף.

מכלוף מיקי זוהר: פייר אינאף.

מאיר כהן: אנא מכם, תלכו ותביאו.

מאיר כהן: זה אחד.

מאיר כהן: שניים, אומר יושב-ראש הוועדה, ואנחנו מגבים אותו, והיועצת המשפטית, שהוא עושה את זה בסמכות של היושב-ראש וזה מצוין.

מכלוף מיקי זוהר: אתה יודע מה, פייר אינאף.

מאיר כהן: פייר אינאף.

שלמה קרעי: אבל היושב-ראש גם אומר - - -

אברהם (אבי) ניסנקורן: שלמה, עם כל הכבוד, ניתן אישור.

קריאות: לא, לא.

אברהם (אבי) ניסנקורן: לא.

אברהם (אבי) ניסנקורן: אני לא שולח אותו לשום מקום.

אברהם (אבי) ניסנקורן: ניתן אישור.

מכלוף מיקי זוהר: לא, לא.

מכלוף מיקי זוהר: רגע, אתם חוזרים בכם עכשיו?

פנינה תמנו: אבי, אם הם טוענים אחרת - - -

אברהם (אבי) ניסנקורן: מאיר, מה קורה?

אברהם (אבי) ניסנקורן: ניתן אישור.

אברהם (אבי) ניסנקורן: אני לא מבקש פעמיים.

יועז הנדל: הוא נתן אישור אתמול.

אברהם (אבי) ניסנקורן: אין כזה דבר.

אברהם (אבי) ניסנקורן: אני לא מכיר.

מכלוף מיקי זוהר: רגע, אבי, אבי - - -

אברהם (אבי) ניסנקורן: אתה לא הולך לשום מקום.

אורית פרקש הכהן: אבי, אבי, אל תסכים לזה.

אורית פרקש הכהן: מה זה השטויות האלה?

אברהם (אבי) ניסנקורן: לא, לא.

אברהם (אבי) ניסנקורן: אין פה דבר כזה.

אורית פרקש הכהן: בשום פנים ואופן.

אורית פרקש הכהן: ניתן אישור.

אברהם (אבי) ניסנקורן: אני לא אתן יד.

אורית פרקש הכהן: מה פתאום.

שלמה קרעי: אבי, אבל אתה אומר שהאישור ניתן בהתאם - - -

אברהם (אבי) ניסנקורן: די, אני מנהל את הישיבה הזאת ואני רוצה להגיד את זה בצורה ברורה.

מאיר כהן: אני - - -

אברהם (אבי) ניסנקורן: די, מאיר.

אברהם (אבי) ניסנקורן: חכה רגע.

אברהם (אבי) ניסנקורן: אני רוצה להגיד בצורה ברורה ואני לא חוזר על זה יותר.

אברהם (אבי) ניסנקורן: ניתן אישור.

אברהם (אבי) ניסנקורן: האישור הוקרא פה.

אברהם (אבי) ניסנקורן: אני אישית דיברתי עם היושב-ראש.

אברהם (אבי) ניסנקורן: אני לא אתן פה יד לסחבת ולא אתן גב ללחצים על היושב-ראש.

אברהם (אבי) ניסנקורן: ניתן אישור.

אברהם (אבי) ניסנקורן: נקודה.

אברהם (אבי) ניסנקורן: ממשיכים לנקודה הבאה.

מכלוף מיקי זוהר: לא ניתן.

אברהם (אבי) ניסנקורן: לא ניתן?

אברהם (אבי) ניסנקורן: שיקבלו אחר כך, שיגידו מה שהם רוצים.

אברהם (אבי) ניסנקורן: הלאה.

מכלוף מיקי זוהר: אני אביא לך עכשיו מכתב מיולי.

אברהם (אבי) ניסנקורן: אני דיברתי עם יולי, וניתן אישור.

אברהם (אבי) ניסנקורן: נקודה.

אברהם (אבי) ניסנקורן: מאיר, תמשיך הלאה.

אברהם (אבי) ניסנקורן: הנושא הזה מאחורינו.

מכלוף מיקי זוהר: למה?

אברהם (אבי) ניסנקורן: האישור ניתן.

יועז הנדל: מיקי, תפסיקו ללחוץ על יולי.

יועז הנדל: הוא נתן אישור אתמול.

אברהם (אבי) ניסנקורן: הנושא הזה מאחורינו.

אברהם (אבי) ניסנקורן: בבקשה, מאיר.

יועז הנדל: די, נגמר.

יועז הנדל: נגמר האירוע.

שרן השכל: הוא לא נתן.

יועז הנדל: נגמר האירוע.

יועז הנדל: נגמר האירוע.

אנטאנס שחאדה: מה תעשה?

אנטאנס שחאדה: עוד חצי שעה, עוד רבע שעה.

אנטאנס שחאדה: שטויות.

מכלוף מיקי זוהר: הוא אמר שלא.

פנינה תמנו: רבע שעה מנסים להתכחש מהעובדה שיש אישור.

אברהם (אבי) ניסנקורן: בבקשה, הנושא הזה מאחורינו.

מכלוף מיקי זוהר: הוא אמר שלא.

מכלוף מיקי זוהר: הוא אמר שלא.

פנינה תמנו: יש.

פנינה תמנו: אם לא, תביא לנו - - -

אברהם (אבי) ניסנקורן: בבקשה, הנושא הבא.

מכלוף מיקי זוהר: אני אביא לכם מכתב שהוא אומר שלא.

אברהם (אבי) ניסנקורן: אתה לא יודע מה תביא.

אברהם (אבי) ניסנקורן: יש לי פה מכתב אחר שלו.

אברהם (אבי) ניסנקורן: בבקשה, ממשיכים הלאה.

מכלוף מיקי זוהר: לא ראיתי.

מכלוף מיקי זוהר: לא ראיתי.

אברהם (אבי) ניסנקורן: זה לא - - - הנושא הזה, עם כל הכבוד.

אברהם (אבי) ניסנקורן: עם כל הכבוד, זה ביזיון.

אברהם (אבי) ניסנקורן: אני לא מוכן לתת לזה יד.

שרן השכל: אבל ביקשנו לראות את המכתב, ואתם לא מוכנים להראות את המכתב.

מכלוף מיקי זוהר: אתה מקיים דיון בלי אישור ואתה בא אליי בטענות?

אברהם (אבי) ניסנקורן: בבקשה, תמשיך.

מכלוף מיקי זוהר: אתה מקיים דיון בלי אישור ואתה בא אליי בטענות?

אברהם (אבי) ניסנקורן: תפסיק עם הביזיון זה.

אברהם (אבי) ניסנקורן: תמשיך, מאיר.

אורית פרקש הכהן: היועצת המשפטית אמרה שיש אישור.

אורית פרקש הכהן: מה הבעיה?

שרן השכל: לא.

שרן השכל: אבל לא מוכנים להראות לנו את האישור.

שרן השכל: אם אתם לא מוכנים להראות לנו את האישור, אנחנו נראה לכם אחרת.

אברהם (אבי) ניסנקורן: בבקשה, להתייחס לגופה של - - -

מאיר כהן: הישיבה הזאת מאושרת.

שלמה קרעי: היא לא מאושרת.

איתן גינזבורג: שלמה, די.

מאיר כהן: אני לא מאמין שהיושב-ראש יחזור בו.

אברהם (אבי) ניסנקורן: הוא אישר.

אברהם (אבי) ניסנקורן: הוא לא יכול לחזור בו.

אברהם (אבי) ניסנקורן: די.

מאיר כהן: ולכן אתם לא כל כך – באמת, אנחנו לא כל כך מפחדים.

מאיר כהן: לכן אני אומר:

מאיר כהן: אני בטוח - - -

אורית פרקש הכהן: וגם אם הוא יחזור בו, זה לא רלוונטי.

מכלוף מיקי זוהר: אז רגע, מה הבעיה שלך, מאיר?

מכלוף מיקי זוהר: אתה לא רוצה להיות יושב-ראש הכנסת?

מכלוף מיקי זוהר: תדיחו אותו.

מכלוף מיקי זוהר: תהיה יושב-ראש אתה.

מכלוף מיקי זוהר: תעשה מה שאתה רוצה.

מאיר כהן: תעזוב, אנחנו לא רוצים.

מכלוף מיקי זוהר: מה הבעיה?

מכלוף מיקי זוהר: תדיחו אותו.

מאיר כהן: לא דיברנו על הדחתו, בניגוד אליכם.

קריאות: - - -

מכלוף מיקי זוהר: איימתם בהדחה שלו.

מאיר כהן: מי שלא שומר על כבודו אלה אתם.

קרן ברק: זה היה איום של מאפיה.

מאיר כהן: אני אומר: הוועדה הזאת מאושרת.

יעל גרמן: לכנסת העשרים-ושתיים אין יושב-ראש.

מאיר כהן: היושב-ראש נתן אישור.

מאיר כהן: וכדאי רק שתקשיבו לשני משפטים.

מאיר כהן: זו ועדה תקדימית, ולכן אני רק דבר אחד רוצה לבקש.

קרן ברק: הכול תקדימי כשזה מגיע, הכול תקדימי.

מאיר כהן: שנייה, קרן.

מאיר כהן: דבר אחד אני רוצה לבקש.

מאיר כהן: אני משער שבינינו, חברי הכנסת, אנחנו יכולים להגיד אחד על השני – איך אומרים?

מאיר כהן: איך אתם אומרים?

מאיר כהן: – לקרוע אחד את השני, אבל יושבים כאן יועצים משפטיים של הכנסת.

מאיר כהן: די לנו בחרפה שכל יועץ משפטי שפה מדבר ולא אומר את מה שאתם רוצים לשמוע הופך להיות אויב העם.

קרן ברק: - - - משנה את דעתו תוך פחות מחודש.

שלמה קרעי: כן, יועץ משפטי שנמצא בניגוד עניינים, שגם אתה מודה שהוא בניגוד עניינים.

קרן ברק: תוך פחות מחודש משנה את דעתו ב-180 מעלות.

קרן ברק: ב-180 מעלות.

מאיר כהן: אדוני היושב-ראש, תקשיב.

אברהם (אבי) ניסנקורן: כן.

מאיר כהן: אני מבקש להחמיר עם כל חבר כנסת, ולא משנה מאיפה הוא, שבא לישיבות האלה להתחשבן עם היועצים המשפטיים של כנסת ישראל.

מאיר כהן: אי-אפשר שכל פעם – ואני אומר את זה בהתחלה כי זה חשוב.

מאיר כהן: כי מה שאני עכשיו רואה הוא שברגע שארבל לא אמרה את מה שאתם רוצים לשמוע, עוד שתי דקות, כמו שאמר חבר הכנסת טיבי, היא תהפוך לאויבת העם.

קרן ברק: די, די.

קרן ברק: אל תסית.

קרן ברק: אל תסית.

קרן ברק: אתה מסית עכשיו.

קרן ברק: אתה זה שמסית.

מאיר כהן: זהו.

מאיר כהן: זה מה שאנחנו - - -

קרן ברק: אתה זה שמסית.

קרן ברק: אף אחד לא אמר מילה על ארבל.

קרן ברק: ואל תכניס לנו מילים לפה.

מאיר כהן: לא.

מאיר כהן: לא. לא.

מאיר כהן: תודה, אדוני היושב-ראש.

מאיר כהן: בהצלחה.

אברהם (אבי) ניסנקורן: בבקשה, מיקי, תשלים את הדברים שלך.

מכלוף מיקי זוהר: אז ראשית כול, אני חוזר ואומר שאנחנו לא מסכימים לקיום הדיון עד שאין יושב-ראש - - -

אברהם (אבי) ניסנקורן: בבקשה, תמשיך הלאה.

קארין אלהרר: די.

קארין אלהרר: הלאה.

מכלוף מיקי זוהר: עד שאין אישור מיושב-ראש הכנסת.

מכלוף מיקי זוהר: משיחות שערכנו איתו, הוא טוען שהוא לא אישר את קיום הישיבה.

קארין אלהרר: שיבוא.

אברהם (אבי) ניסנקורן: די, תמשיך הלאה.

מכלוף מיקי זוהר: שהוא לא אישר את קיום הישיבה והיא מבוצעת כרגע במחטף.

אברהם (אבי) ניסנקורן: תמשיך הלאה.

מכלוף מיקי זוהר: מה "תמשיך"?

אברהם (אבי) ניסנקורן: אז תמשיך.

אברהם (אבי) ניסנקורן: כבר אמרת את זה.

אברהם (אבי) ניסנקורן: זה לא נכון, אבל תמשיך הלאה.

מכלוף מיקי זוהר: אז אני אומר את מה שיש לי לומר.

מכלוף מיקי זוהר: אתה לא חייב להסכים.

אברהם (אבי) ניסנקורן: בבקשה.

מכלוף מיקי זוהר: היא מבוצעת במחטף בכפוף או בהתאם לגיבוי משפטי שקיבלת, אך בניגוד לעמדתו של יושב-ראש הכנסת.

מכלוף מיקי זוהר: ומכאן, קודם כול, הישיבה הזאת דינה לא להתקיים.

קארין אלהרר: יאללה, תתקדם כבר עם הדיון הזה.

מכלוף מיקי זוהר: זה דבר ראשון.

ג'אבר עסאקלה: זה כבר נשמע, נו.

אורית פרקש הכהן: הבנו, כן.

אורית פרקש הכהן: הלאה.

אנטאנס שחאדה: תחדש, תחדש.

מכלוף מיקי זוהר: דבר שני, אני מבקש שהיועצת המשפטית של הוועדה, שמעולם לא תקפתי אותה, מה לעשות - - -

קארין אלהרר: חכה, עוד לא.

מכלוף מיקי זוהר: כמה שאתם הייתם רוצים אולי, אבל לא.

ג'אבר עסאקלה: יש לה גם ניגוד עניינים?

תמר זנדברג: עובדים על זה עכשיו.

מכלוף מיקי זוהר: אבל אפשר לבקר יועצים משפטיים, זה בסדר.

אברהם (אבי) ניסנקורן: חבר'ה, בבקשה לא להפריע.

שלמה קרעי: בשבילכם החוק רק כשהוא משרת אתכם.

שלמה קרעי: רק כשניגוד העניינים משרת אתכם, אז הכול - - -

אברהם (אבי) ניסנקורן: אתה מפריע למיקי?

אברהם (אבי) ניסנקורן: שלמה, אתה מפריע למיקי?

קרן ברק: ניגוד העניינים זה משהו שאתה חותם עליו.

תמר זנדברג: אצלכם מותר לעבור על החוק - - -

שלמה קרעי: תמר, אדם זכאי כל עוד לא הוכחה אשמתו.

שלמה קרעי: אתם מנצלים את כל המערכת המשפטית לקרקס.

אברהם (אבי) ניסנקורן: בבקשה, מיקי, תשלים.

אברהם (אבי) ניסנקורן: שלמה, מספיק כבר.

קטי קטרין שטרית: שלמה , עליך צועקים.

קטי קטרין שטרית: על תמר לא.

אברהם (אבי) ניסנקורן: לא.

אברהם (אבי) ניסנקורן: גם לתמר אמרתי: לא להפריע.

מכלוף מיקי זוהר: אני מכיר את היועצת המשפטית של הוועדה.

מכלוף מיקי זוהר: היא תשמע את מה שיש לי לומר, את הטענות שיש להעלות, ואני מבקש התייחסות אליהן.

מכלוף מיקי זוהר: ואני מבקש גם שיאפשרו לי להעלות את כל הטענות, כי יש לא מעט טענות.

מכלוף מיקי זוהר: הן לא הרבה, אבל הן קיימות.

פנינה תמנו: תשתדל לא לחזור על אותו דבר כמה פעמים.

מכלוף מיקי זוהר: קודם כול, אני אתחיל בזה: יש הסבר פסיכולוגי למה שקורה כאן.

מכלוף מיקי זוהר: אתם הייתם הרבה שנים המיעוט, ועכשיו אתם הרוב.

מכלוף מיקי זוהר: זה קצת שיבש לכם את השכל.

אחמד טיבי: אתה זוכר שהקצת לנו שלוש דקות פעם?

יעל גרמן: זאת אומרת, שכשאתם הייתם רוב השכל שלכם היה משובש?

מכלוף מיקי זוהר: לא.

יעל גרמן: למה לא? זה ההיגיון, לא?

אברהם (אבי) ניסנקורן: מיקי, יש לך עשר דקות לדבר.

אברהם (אבי) ניסנקורן: עשר דקות זה די והותר.

אברהם (אבי) ניסנקורן: בבקשה.

מכלוף מיקי זוהר: רק שלא יפריעו לי.

מכלוף מיקי זוהר: אני מבקש שכשמפריעים לי זה לא ייספר.

אברהם (אבי) ניסנקורן: לא, לא.

אברהם (אבי) ניסנקורן: זה נספר.

אברהם (אבי) ניסנקורן: עשר דקות.

אברהם (אבי) ניסנקורן: אני לא אתן שיפריעו, בבקשה.

מכלוף מיקי זוהר: ולכן זה שאתם הרוב עכשיו, לא הייתם רגילים להיות הרוב, זה קצת הוציא אתכם מפרופורציות.

מכלוף מיקי זוהר: בסדר, אנחנו מבינים.

אחמד טיבי: מיקי, עוד לא היה שאישרו למישהו לדבר עשר דקות.

אברהם (אבי) ניסנקורן: בבקשה, לא להפריע לו.

אברהם (אבי) ניסנקורן: תמשיך, תשלים.

מכלוף מיקי זוהר: אנחנו לאורך השנים - - - להיות הרוב.

מכלוף מיקי זוהר: בהתחלה גם היה לנו קצת את הטירוף הזה, אבל אחר כך נרגענו.

מכלוף מיקי זוהר: הבנו שיש כללים שלא שוברים.

מכלוף מיקי זוהר: יכול להיות שזה גם יהיה אתכם בהמשך.

מכלוף מיקי זוהר: אחמד טיבי, בכלל, אתה חלק מהרוב, מהקואליציה.

מכלוף מיקי זוהר: האמנת, אחמד?

מכלוף מיקי זוהר: הינה, הגיעו הימים.

מכלוף מיקי זוהר: הטענה הראשונה היא על כינוס הדיון שלא באישור היושב-ראש.

מכלוף מיקי זוהר: כל עוד אין אישור מפורט של יושב-ראש הכנסת, הדיון חייב להתבטל.

מכלוף מיקי זוהר: הטענה השנייה, עצם הדיון הזה שמתקיים פה היום, מתקיים על בסיס חוות דעתו של איל ינון, שחוות דעתו כרגע, מבחינתנו, ניתנה בניגוד עניינים, והוגשה עתירה לבג"ץ בעניין.

מכלוף מיקי זוהר: לכן אני הייתי חושב שראוי היה לחכות לפסיקת בית המשפט העליון האם יש ניגוד עניינים או לא, פעם אחת; והאם ניתן להקים ועדת כנסת או לא, פעם שנייה.

מכלוף מיקי זוהר: התעלמו מזה שיש עתירה תלויה ועומדת שעליה התבקשו גם היועץ המשפטי של הכנסת וגם גורמים בכנסת, כולל יושב-ראש הכנסת להגיב, ויש להם עד יום רביעי בשעה שתיים להגיב.

מכלוף מיקי זוהר: אבל אתם עדיין מקיימים פה את הדיון למרות שבג"ץ, מבחינתכם, כבר לא כל כך רלוונטי.

מכלוף מיקי זוהר: הרי בג"ץ היה האורים והתומים שלכם.

מכלוף מיקי זוהר: היום אתם מתעלמים ממנו.

מאיר כהן: מיקי, אתה מת לצחוק ממה שאתה עושה.

אורית פרקש הכהן: מאיר, לא.

מכלוף מיקי זוהר: לא.

מכלוף מיקי זוהר: לא.

מכלוף מיקי זוהר: אני משחק במשחק שלכם.

מכלוף מיקי זוהר: ואני מקווה שאם אני כבר הסכמתי לבוא לשחק במגרש הביתי שלכם, המינימום שתיתנו זה טיפה כבוד למגרש הביתי שלכם, לקהל הביתי שלכם, לאוהדים שלכם.

שלמה קרעי: זה לא המגרש שלהם, מיקי.

שלמה קרעי: זה לא נגד הליך דמוקרטי.

שלמה קרעי: זה נגד תהליך משפטי.

אנטאנס שחאדה: ממש מעריכים את הדמוקרטיה.

מאיר כהן: שמונה שנים אני פה.

מאיר כהן: מעולם חבר כנסת לא קיבל עשר דקות.

מאיר כהן: תכבד את זה.

מאיר כהן: מעולם.

מכלוף מיקי זוהר: מאיר, אנחנו באנו למשחק חוץ.

מכלוף מיקי זוהר: אנחנו אורחים.

מכלוף מיקי זוהר: אנחנו לא היינו רגילים לעתירות לבג"ץ.

אוסאמה סעדי: תתחילו להתרגל.

אוסאמה סעדי: תתחילו.

מכלוף מיקי זוהר: אנחנו לא היינו רגילים ללכת לבית המשפט העליון.

קריאות: - - -

יעל גרמן: תצטרכו להתרגל להרבה דברים, מיקי.

מכלוף מיקי זוהר: באנו להתארח במשחק חוץ.

מכלוף מיקי זוהר: מה אתה מצפה?

מכלוף מיקי זוהר: ספורט.

מכלוף מיקי זוהר: מי כאן?

מכלוף מיקי זוהר: יש פה ספורטאים, לא? טיפה כבוד לקהל שמגיע מרחוק, לקח אוטובוסים, רכבות.

מאיר כהן: אתם דימונה, אתה מקריית גת.

מכלוף מיקי זוהר: אז זה עניין אחד.

מכלוף מיקי זוהר: העניין השני הוא, אני שוב חוזר ואומר, שעל כך מתבססת מהות הדיון, והתבססות הזאת היא התבססות פסולה.

מכלוף מיקי זוהר: דבר שלישי, אתם צריכים להבין מה קורה פה.

מכלוף מיקי זוהר: מבקשים לשנות את כללי פגרת הבחירות תוך כדי פגרת הבחירות.

מכלוף מיקי זוהר: הקבלה: משנים את כללי המשחק תוך כדי משחק.

מכלוף מיקי זוהר: עכשיו, כשאני מגיע לאשר את תקנון - -

שלמה קרעי: רגע, הוא לא מקשיב לך.

מכלוף מיקי זוהר: אבי, מאוד כדאי שתשמע.

מכלוף מיקי זוהר: - - כשאני הגעתי לפה לדיון המפורסם, שביקשנו לצאת וחזרנו וביקשנו שיאושר פרוטוקול מסודר, היה פה איל ינון ואמר בצורה ברורה איך התקנון הזה צריך להיראות, שליולי אדלשטיין צריכה להיות זכות וטו.

מכלוף מיקי זוהר: הוא נילחם על זכות הווטו של יולי אדלשטיין פה בדיון הזה.

מכלוף מיקי זוהר: יש פה פרוטוקול שאנחנו נפיץ אותו לכולם.

יעל גרמן: אז הוא היה בסדר, איל ינון?

יעל גרמן: רק שנדע.

מכלוף מיקי זוהר: לא, רגע.

מכלוף מיקי זוהר: עכשיו הוא שינה את דעתו.

יעל גרמן: לא, רגע, אז הוא היה בסדר?

מכלוף מיקי זוהר: קרה דבר או שניים מאז.

יעל גרמן: מה קרה?

יעל גרמן: מה השתנה?

מכלוף מיקי זוהר: ראש ממשלה הגיש בקשת חסינות.

מכלוף מיקי זוהר: זה מה שקרה.

יעל גרמן: אבל מה השתנה לגבי איל ינון שעד כה הוא היה בסדר ועכשיו הוא לא?

מכלוף מיקי זוהר: רגע.

אברהם (אבי) ניסנקורן: יעל, תני לו להשלים.

שלמה קרעי: אז הוא לא הושפע מניגוד העניינים.

מכלוף מיקי זוהר: אני רוצה לשאול את היועצת המשפטית של הוועדה שאלה פשוטה ואני מבקש עליה תשובה.

מכלוף מיקי זוהר: אם אני מגיע לדיון על פגרת בחירות לפני פגרת הבחירות – אני מדגיש, לפני פגרת הבחירות – ואני מסתמך על תקנון לצורך תקופת פגרת הבחירות, ואחר כך תוך כדי פגרת הבחירות מנסים לשנות את התקנון – האם הדבר סביר?

מכלוף מיקי זוהר: האם הדבר הגיוני?

מכלוף מיקי זוהר: האם זה אפשרי בגלל שניתנה חוות דעת משפטית שלא, מה שנקרא, ידענו על קיומה או שהיינו צריכים לדעת על קיומה בעת שאישרנו את כללי פגרת הבחירות?

מכלוף מיקי זוהר: שאלה שאני מבקש עליה תשובה.

מכלוף מיקי זוהר: מעבר לעניין הזה, אני רוצה - - - בפניכם עוד שני סעיפים מתקנון הכנסת.

מכלוף מיקי זוהר: חלק י', תקנון הכנסת.

מכלוף מיקי זוהר: ארבל מכירה אותו בעל-פה.

מכלוף מיקי זוהר: פרק ראשון: תקדימים ופירושים, סעיף 141: "שאלה הנוגעת לדיוני הכנסת שאין לה הוראה בתקנון זה, תחליט בה ועדת הכנסת, והחלטתה תהיה תקדים מחייב כל עוד לא תוקן תקנון זה באותו עניין.

מכלוף מיקי זוהר: " זאת אומרת, ועדת הכנסת / הוועדה המסדרת רשאית לעשות שינויים כאלו ואחרים.

מכלוף מיקי זוהר: ואז מגיע סעיף 142, סעיף המחץ, שאתם לא יכולים להתעלם ממנו.

מכלוף מיקי זוהר: אם אתם תתעלמו ממנו היום, אני כבר אומר לכם שתוגש עתירה לבג"ץ בנושא, ותצטרכו להסביר את ההחלטה שלכם להתעלם ממנו גם לבית המשפט העליון, לא רק לנו.

מכלוף מיקי זוהר: סעיף 142: "הכנסת לא תדון בשום עניין בצורת דיון החורגת מהוראות תקנון זה או מהתקדימים" – שימו לב, מהתקדימים, אין שום תקדים שכזה – "אלא אם כן דנה ועדת הכנסת והחליטה על כך בהסכמת כל חברי הוועדה שהשתתפו בהצבעה" – כל חברי הוועדה שהשתתפו בהצבעה, כל; כל זה אומר גם אנחנו, בליכוד, כן; וכמובן, כל חברי הקואליציה – "החלטה כאמור לא תהי התקדים מחייב" מתוך סיבה שמעולם, באף דמוקרטיה בעולם כולו לא שינו את תקנון פגרת הבחירות תוך כדי פגרת בחירות.

מכלוף מיקי זוהר: באף דמוקרטיה בעולם לא ניסו לעשות מתוך הכנסת מערכת לקמפיין הבחירות של אותם חברי כנסת שנמצאים ברוב.

מכלוף מיקי זוהר: זה לא קרה באף דמוקרטיה.

מכלוף מיקי זוהר: כן, נתניהו זה לא משהו שאתם אוהבים.

מכלוף מיקי זוהר: אתם רוצים שהוא לא יהיה ראש ממשלה, אני מבין את זה.

מכלוף מיקי זוהר: וזה בסדר.

עמר בר-לב: ברוב הדמוקרטיות, ראש ממשלה - - -

מכלוף מיקי זוהר: רגע.

מכלוף מיקי זוהר: זה בסדר.

מכלוף מיקי זוהר: אני לא מבקר אותך עכשיו על טענותיך.

מכלוף מיקי זוהר: טענותיך הן שלך.

מכלוף מיקי זוהר: נתמודד איתן מול הציבור.

מכלוף מיקי זוהר: אבל אתם יודעים מה אתם עושים פה?

עמר בר-לב: - - - היגיון.

קרן ברק: ששש, שקט.

מכלוף מיקי זוהר: אבי, אתה תהיה חתום לנצח על הפיכת הבית הזה לכלי פוליטי בתקופת בחירות.

אברהם (אבי) ניסנקורן: אתה מדבר ברצינות?

קריאות: - - -

ג'אבר עסאקלה: ראש הממשלה בעצמו הפך מדינה שלמה.

אברהם (אבי) ניסנקורן: אתה הבאת את חוק המצלמות שבוע לפני הבחירות.

קרן ברק: רק מזיז לו.

קרן ברק: הוא רגיל להסתדרות.

קרן ברק: מה אכפת לו.

קרן ברק: הוא רגיל להסתדרות.

מכלוף מיקי זוהר: סליחה.

מכלוף מיקי זוהר: בתקופת פגרת בחירות, אני מדגיש.

מכלוף מיקי זוהר: אנחנו כשהיינו הרוב מעולם לא העזנו לעשות דברים שכאלה.

מכלוף מיקי זוהר: היינו יכולים להבין - - -

אוסאמה סעדי: לא עשית את חוק המצלמות?

אוסאמה סעדי: חוק המצלמות לא עשית בתקופת הבחירות?

מכלוף מיקי זוהר: סליחה, רגע.

מכלוף מיקי זוהר: אני אענה לך.

אוסאמה סעדי: אתה, אתה.

אוסאמה סעדי: אתה אישית.

אוסאמה סעדי: אתה שכחת?

אוסאמה סעדי: שכחת?

מכלוף מיקי זוהר: סיימת?

מכלוף מיקי זוהר: אתה רוצה תשובה?

מכלוף מיקי זוהר: אתה רוצה תשובה?

אוסאמה סעדי: אתה לא עשית.

אוסאמה סעדי: כן, כן.

קרן ברק: זה היה כדי למנוע שתגנבו את הבחירות.

מכלוף מיקי זוהר: אבי, כמה זמן נשאר לי?

אברהם (אבי) ניסנקורן: יש לך עוד שלוש וחצי דקות.

אברהם (אבי) ניסנקורן: שלוש דקות.

מכלוף מיקי זוהר: אוקיי, אפשר שלא יפריעו לי?

אברהם (אבי) ניסנקורן: בבקשה, לא להפריע.

אברהם (אבי) ניסנקורן: שלוש דקות.

אברהם (אבי) ניסנקורן: שתי דקות.

מכלוף מיקי זוהר: רגע, אבי אתה תירשם כמי שלקח את הכנסת הזו לדיראון עולם.

מכלוף מיקי זוהר: זה יתהפך עליכם כמו בומרנג.

מכלוף מיקי זוהר: היום אתם הרוב, מחר אתם המיעוט.

מכלוף מיקי זוהר: וכשאתם תהיו המיעוט, כל התרגילים שעשיתם פה היום יעמדו לזכות הרוב הבא אחריכם.

איתן גינזבורג: מיקי, זה אתה - - - את האפשרות לבני גנץ להקים ממשלה.

אנטאנס שחאדה: בדיוק לזה קוראים דמעות של תנין.

אנטאנס שחאדה: בדיוק לזה.

מכלוף מיקי זוהר: ולכן אני אומר: היזהרו לכם, אל תתהללו יותר ממה שצריך.

עמר בר-לב: מיקי, למדנו מכם - - -

מכלוף מיקי זוהר: כי העניין הזה פה כרגע, מבחינת

מכלוף מיקי זוהר: כם, הוא משהו שיירשם בהיסטוריה של מדינת ישראל.

מכלוף מיקי זוהר: מה יירשם בהיסטוריה של מדינת ישראל?

ג'אבר עסאקלה: שראש הממשלה ביקש חסינות ומונע דיון בחסינות.

מכלוף מיקי זוהר: שהדיון של ראש הממשלה בעניין החסינות, שצריך להיות דיון מעין שיפוטי בלב פתוח ובנפש חפצה, התבצע כשכל סיעות האופוזיציה הכריזו מראש מה התוצאות שלו.

מכלוף מיקי זוהר: אתם תיזכרו בתור מקום שרצה לאפשר טריבונל שיפוטי או מעין שיפוטי - - -

איתן גינזבורג: זה לא נכון.

איתן גינזבורג: זה שקר.

אורית פרקש הכהן: ומי שהכריז הן סיעות הקואליציה.

אורית פרקש הכהן: אתם הכרזתם.

ג'אבר עסאקלה: מי שהציע זה ראש הממשלה המושחת.

מכלוף מיקי זוהר: אתם תרצו להיזכר כמי שיצר טריבונל שיפוטי או מעין שיפוטי לחודש ימים בלבד, שאחר כך יצטרך להתחלף.

מכלוף מיקי זוהר: אתם תרצו להיות אלו שרוצים לדון בחסינות למשך שבועות בודדים, כשידוע שחסינות מתחדשת מכנסת לכנסת.

מכלוף מיקי זוהר: אתם תרצו להיות אלו שפועלים בניגוד לחוק-יסוד: השפיטה, שאומר שלא מקימים בית משפט למקרה מיוחד.

מכלוף מיקי זוהר: אתם תרצו להיות אלו שפעלו לפי חוות דעת שניתנה בניגוד עניינים.

מכלוף מיקי זוהר: את כל הדברים האלו אף אחד לא ישכח לכם.

מכלוף מיקי זוהר: וגם אנחנו לא נשכח לכם.

מכלוף מיקי זוהר: אבל אני אומר כך; הטענות המרכזיות שלי הן כהנה, ואמרתי את זה קודם ואני רוצה לחדד אותן לסיום דבריי.

אברהם (אבי) ניסנקורן: יש לך עוד דקה.

מכלוף מיקי זוהר: אני לא צריך יותר מדקה.

מכלוף מיקי זוהר: כפי שאמרתי, איך ניתן, בהתאם לסעיפים שהקראתי פה, לשנות את כללי פגרת הבחירות תוך כדי פגרת בחירות?

קארין אלהרר: כמה זמן עוד נשאר לו?

אברהם (אבי) ניסנקורן: הוא מסיים.

אחמד טיבי: עד ה-2 למארס.

מכלוף מיקי זוהר: איך יכול להיות שהיועץ המשפטי של הכנסת אמר בצורה ברורה שחייב לאפשר זכות וטו ליושב-ראש הכנסת בקיום דיונים כאלו ואחרים, ואתם היום מנסים אולי לעקר את הזכות הזאת?

מכלוף מיקי זוהר: ודבר נוסף, איך אפשר לקיים את הדיון היום כשאנחנו שומעים מיושב-ראש הכנסת שהוא לא אישר את קיום הדיון?

מכלוף מיקי זוהר: אני מבקש תשובות לשאלות האלו.

אברהם (אבי) ניסנקורן: תודה.

אברהם (אבי) ניסנקורן: תודה, מיקי.

מכלוף מיקי זוהר: וכמובן שהתשובות האלו יכולות גם לשמש - - -

אברהם (אבי) ניסנקורן: תודה, מיקי.

אברהם (אבי) ניסנקורן: אני רק רוצה להגיד בצורה ברורה: מכיוון שאני אישית דיברתי אתמול עם יולי, ומכיוון שהיועצת המשפטית של הוועדה דיברה איתו, ומכיוון שיש גם אסמכתא בכתב באותו נוהל בדיוק שיש אסמכתאות קודמות, אז הטענה בנושא הזה היא פשוט לא נכונה עובדתית.

אברהם (אבי) ניסנקורן: בבקשה, תשובה קצרה של ארבל.

ארבל אסרטרחן: אני רוצה להתייחס פה לכמה דברים עובדתיים.

ארבל אסרטרחן: הזכיר פה חבר הכנסת זוהר שהוגשה אתמול עתירה לבית המשפט העליון שהיא תלויה ועומדת.

ארבל אסרטרחן: זה נכון.

ארבל אסרטרחן: רק לא הוזכר שהוגשה גם בקשה דחופה למתן לצו ארעי שנדחתה על יד בית המשפט העליון.

קרן ברק: לא, אבל ארעי - - -

אברהם (אבי) ניסנקורן: לא, לא.

אברהם (אבי) ניסנקורן: זה לא דו-שיח.

אברהם (אבי) ניסנקורן: בבקשה.

מכלוף מיקי זוהר: אני לא תוקף, אני רק עונה.

אברהם (אבי) ניסנקורן: לא, לא.

אברהם (אבי) ניסנקורן: קיבלת עשר דקות.

אברהם (אבי) ניסנקורן: די.

מכלוף מיקי זוהר: אבל היא אמרה משהו חשוב.

אברהם (אבי) ניסנקורן: תן לה אפשרות להשיב, די.

ארבל אסרטרחן: אם מישהו היה רוצה - - -

מכלוף מיקי זוהר: אבל אמרת משהו חשוב, ארבל.

אברהם (אבי) ניסנקורן: אני לא מוכן שיפריעו לה.

מכלוף מיקי זוהר: אבל היא אמרה משהו חשוב.

אברהם (אבי) ניסנקורן: אני לא מוכן שיפריעו לה.

קרן ברק: אבל שתדייק.

אברהם (אבי) ניסנקורן: די.

אברהם (אבי) ניסנקורן: אי-אפשר ככה.

אברהם (אבי) ניסנקורן: עם כל הכבוד, יש עוד חברים בוועדה.

מכלוף מיקי זוהר: אז איך אפשר - - -

תמר זנדברג: אז תן לה לדבר.

מכלוף מיקי זוהר: היא אמרה משהו חשוב.

תמר זנדברג: אז היא אמרה משהו חשוב, אז בואו נשמע את ה"משהו חשוב".

אברהם (אבי) ניסנקורן: תמר, לא להפריע לה.

תמר זנדברג: שומעים אותך אומר שהיא אמרה משהו חשוב, אז תן לה לדבר.

יעל גרמן: הוא מנסה לעשות פיליבסטר.

יעל גרמן: הבנו.

מכלוף מיקי זוהר: לא, לא.

מכלוף מיקי זוהר: ממש לא.

מכלוף מיקי זוהר: אני לא מנסה לעשות פיליבסטר.

יעל גרמן: נו, באמת.

מכלוף מיקי זוהר: זה פיליבסטר?

מכלוף מיקי זוהר: אי-אפשר לעשות פיליבסטר - - -

אחמד טיבי: רבותיי, אני - - -

אברהם (אבי) ניסנקורן: לא, ארבל עוד לא סיימה.

אחמד טיבי: הערה לסדר.

אברהם (אבי) ניסנקורן: הערה לסדר.

אברהם (אבי) ניסנקורן: ארבל תסיים קודם.

ארבל אסרטרחן: העותרים של חבר הכנסת זוהר והליכוד ידעו, כאשר הם רוצים למנוע שבית משפט ייתן החלטה זמנית בקשר לעתירה, לבקש זאת.

ארבל אסרטרחן: ניתנה אתמול בקשה - - -

מכלוף מיקי זוהר: לא על הדיון הזה, ארבל.

מכלוף מיקי זוהר: לא ביקשנו צו ארעי על הדיון הזה.

ארבל אסרטרחן: ברור.

ארבל אסרטרחן: לא.

ארבל אסרטרחן: אז לכן לא ניתן לטעון - - -

מכלוף מיקי זוהר: אז אנא, תחדדי את זה.

ארבל אסרטרחן: אז לכן לא ניתן לטעון - - -

מכלוף מיקי זוהר: אבל היה טוב אם היועץ המשפטי היה שוקל את העניין.

תמר זנדברג: אז מה אתה רוצה?

ארבל אסרטרחן: לכן לא ניתן לטעון - - -

מכלוף מיקי זוהר: ומכניס אותו במגוון השיקולים – האם לקיים את הצו או לא.

מכלוף מיקי זוהר: זה מה שאמר.

פנינה תמנו: אבל אתם לא נותנים לה להשיב.

קריאות: - - -

ארבל אסרטרחן: העיקר אתה אומר שלא ניתן לקיים את הדיון בגלל העתירה.

מכלוף מיקי זוהר: לא אמרתי שלא ניתן.

מכלוף מיקי זוהר: אמרתי שהיועץ המשפטי היה צריך לשקול את זה.

ארבל אסרטרחן: לגבי הטענה שבדמוקרטיות לא משנים את החלטת הפגרה או במהלך הפגרה, חיפשנו ככה היום בבוקר באופן זריז תקדים ומצאנו שבסוף הכנסת השמונה-עשרה התקבלה החלטת פגרות.

ארבל אסרטרחן: שם נקבע לגבי כל הוועדות שהן יהיו כפופות להחלטת ועדת ההסכמות.

ארבל אסרטרחן: זה התקבל ב-15 - - -

מכלוף מיקי זוהר: תקדים שולי; שולי משהו, לא?

ניר ברקת: זה בהסכמה.

מכלוף מיקי זוהר: וזה היה בהסכמה.

מכלוף מיקי זוהר: אבל זה בא בהסכמה.

מכלוף מיקי זוהר: אבל זה בא בהסכמה.

ארבל אסרטרחן: - - - שזה היה בהסכמה.

מכלוף מיקי זוהר: בטח שיש.

מכלוף מיקי זוהר: אין משהו שבא לא בהסכמה.

אברהם (אבי) ניסנקורן: תמשיכי, בבקשה.

אברהם (אבי) ניסנקורן: מיקי, מספיק.

ניר ברקת: זה היה בוועדת ההסכמות.

ניר ברקת: אז זה בהסכמה.

מכלוף מיקי זוהר: רק בהסכמה באים בתקופת פגרת בחירות.

מכלוף מיקי זוהר: זה ידוע.

ארבל אסרטרחן: ונקבע שלגבי דיוני ועדת הכנסת בנושא של שינויים בהרכב הסיעתי של הכנסת או החלטות שנוגעות לסיעות הכנסת, הוועדה יכולה לקיים את הדיונים גם ללא צורך באישור הוועדה.

מכלוף מיקי זוהר: אבל זה היה בהסכמה, ארבל.

מכלוף מיקי זוהר: אין הסכמה פה.

מכלוף מיקי זוהר: האירוע הוא שונה.

מכלוף מיקי זוהר: אין הסכמה, ארבל.

אברהם (אבי) ניסנקורן: בבקשה, תמשיכי.

ארבל אסרטרחן: ולכן הוועדה יכולה לשנות.

ארבל אסרטרחן: לא ניתן לומר לוועדה המסדרת, שקיבלה החלטה, שהיא לא יכולה לשנות את החלטתה.

מכלוף מיקי זוהר: את אומרת שהיא יכולה לשנות?

ארבל אסרטרחן: בוודאי שהיא יכולה לשנות.

מכלוף מיקי זוהר: אוי ואבוי.

ניר ברקת: לא בהסכמה?

ארבל אסרטרחן: לא בהסכמה.

שלמה קרעי: אבל זה שינוי כללי המשחק תוך כדי משחק.

שלמה קרעי: זה פשוט קרקס.

אברהם (אבי) ניסנקורן: אני קורא אותך לסדר בפעם הראשונה.

קריאות: - - -

מכלוף מיקי זוהר: ארבל, תקשיבי, כל הכבוד.

מכלוף מיקי זוהר: אין מילים.

ניר ברקת: אם לא בהסכמה, אין משמעות לפגרה.

ניר ברקת: אין משמעות פגרה.

אברהם (אבי) ניסנקורן: אני מבקש לא להפריע יותר.

מכלוף מיקי זוהר: אין מילים.

מכלוף מיקי זוהר: למה יש פגרת בחירות?

אברהם (אבי) ניסנקורן: מיקי, אתה רוצה שאני עוד פעם אקרא אותך לסדר, כי זה מפריע לה?

מכלוף מיקי זוהר: למה יש פגרת בחירות?

אברהם (אבי) ניסנקורן: אז לא להפריע ליועצת המשפטית, עם כל הכבוד.

אברהם (אבי) ניסנקורן: בבקשה.

ארבל אסרטרחן: - - - של כללי המשחק נהיה מאוד פופולרי.

ארבל אסרטרחן: מתי השתמשנו בו לאחרונה?

ארבל אסרטרחן: למשל, כשרצו להביא תיקון לחוק המצלמות שבוע לפני הבחירות.

מכלוף מיקי זוהר: איזו שטות.

מכלוף מיקי זוהר: שטות.

אורית פרקש הכהן: זו באמת הייתה שטות.

ג'אבר עסאקלה: אתה המצאת.

ג'אבר עסאקלה: אתה הבאת.

מכלוף מיקי זוהר: שטות.

ארבל אסרטרחן: או כאשר אחרי שעבר חוק התפזרות רצו פתאום - - -

מכלוף מיקי זוהר: זו דוגמה?

מכלוף מיקי זוהר: אבל זאת דוגמה?

קריאה: זה היה בהסכמה?

ארבל אסרטרחן: או כשרצו להעלות את אחוז החסימה.

מכלוף מיקי זוהר: אבל ארבל, זו דוגמה?

אנטאנס שחאדה: נגד הערבים הכול מותר.

אברהם (אבי) ניסנקורן: אני קורא אותך לסדר בפעם השנייה.

אברהם (אבי) ניסנקורן: אתה לא יכול להפריע ליועצת המשפטית כל הזמן.

ארבל אסרטרחן: - - - זה לא דומה למקרה שבו - - -

מכלוף מיקי זוהר: הצלחנו לעצבן אתכם, ארבל.

מכלוף מיקי זוהר: הצלחנו לעצבן אתכם עד כדי שאיבדתם את - - -

אברהם (אבי) ניסנקורן: אני קורא אותך לסדר בפעם השלישית.

אברהם (אבי) ניסנקורן: אז אני מבקש שתפסיק להפריע ליועצת המשפטית.

פנינה תמנו: לא, מיקי חושב שזה דיון אישי שלו.

ארבל אסרטרחן: - - - חוות דעת של היועץ המשפטי ועם החלטה של הוועדה עצמה.

אברהם (אבי) ניסנקורן: תודה.

אברהם (אבי) ניסנקורן: אני רק רוצה להשלים.

אברהם (אבי) ניסנקורן: אני חייב להגיד עוד פעם.

אברהם (אבי) ניסנקורן: גם דובר אתמול עם יושב-ראש הכנסת, אבל מעבר לזה, הנוסח תואם את חוות הדעת שניתנה אתמול.

אברהם (אבי) ניסנקורן: אנחנו מתאימים את הנוסח לחוות הדעת.

אברהם (אבי) ניסנקורן: והוא גם תואם את רוח דברי הוועדה מלפני שבוע.

שלמה קרעי: זה לא נכון.

שלמה קרעי: אתם הורדתם את הנושאים שעל סדר-היום הציבורי.

שלמה קרעי: זה לא מתאים לחוות הדעת.

מכלוף מיקי זוהר: אבי, לא קיבלתי תשובה על חלק י' בתקנון הכנסת.

אברהם (אבי) ניסנקורן: לא, אחמד טיבי עכשיו מדבר.

אברהם (אבי) ניסנקורן: בבקשה, אחמד.

מכלוף מיקי זוהר: על סעיף 142 לא קיבלתי תשובה.

אחמד טיבי: מיקי, אתה מרשה לי?

ארבל אסרטרחן: זה לא נושא שאין עליו הוראה בתקנון.

מכלוף מיקי זוהר: מה?

מכלוף מיקי זוהר: זה לא נושא שמה?

ארבל אסרטרחן: זה לא נושא שאין עליו הוראה בתקנון.

ארבל אסרטרחן: אנחנו לא פועלים פה באופן שלא קיים בתקנון.

מכלוף מיקי זוהר: מה זה סעיף 142?

מכלוף מיקי זוהר: בחלק י' בתקנון הכנסת, מה הוא אומר?

מכלוף מיקי זוהר: מה המשמעות של זה?

אורית פרקש הכהן: היא דוחה את הטענות.

אברהם (אבי) ניסנקורן: עמדתך היא שניתן להצביע בהצעת החלטה הזאת, נכון?

ארבל אסרטרחן: בוודאי.

קארין אלהרר: כן, היא אמרה את זה.

אברהם (אבי) ניסנקורן: כבר די, בבקשה.

אברהם (אבי) ניסנקורן: אחמד, בבקשה.

אחמד טיבי: מיקי, אני לא הפרעתי לך.

מכלוף מיקי זוהר: לא, לא.

מכלוף מיקי זוהר: רגע.

מכלוף מיקי זוהר: אני שואל על חלק י', לא ענית עליו.

מכלוף מיקי זוהר: חלק י' לא קיבלתי עליו תשובה.

קריאה: מיקי, די.

קריאה: נו, די.

אחמד טיבי: מיקי, אתה מרשה לי?

אחמד טיבי: בעניין האישור של היושב-ראש, אני התקשרתי עכשיו ללשכת היושב-ראש והתשובה שאני קיבלתי, אני מצטטת: מיקי זוהר הוא לא הדובר שלנו.

אחמד טיבי: תקשיבו ליועצת המשפטית.

אחמד טיבי: עכשיו, ברגע הזה, היועצת המשפטית אמרה שיש אישור.

מכלוף מיקי זוהר: בסדר גמור.

מכלוף מיקי זוהר: אז שהציבור בבית ידע שהיושב-ראש התיר את אישור הדיון הזה.

אברהם (אבי) ניסנקורן: אני אומר לך עוד פעם, הוא התיר.

אברהם (אבי) ניסנקורן: אני דיברתי איתו אישית, והוא התיר.

צבי האוזר: אתה רומז על איום על היושב-ראש.

מכלוף מיקי זוהר: - - - מאשר את קיום הדיון - - -

אחמד טיבי: אתה מאיים על היושב-ראש.

אחמד טיבי: זה נשמע איום.

מכלוף מיקי זוהר: - - -

אברהם (אבי) ניסנקורן: אחמד, בבקשה, תמשיך.

צבי האוזר: אתה מאיים על היושב-ראש.

צבי האוזר: זה איום מרומז על היושב-ראש.

צבי האוזר: זה איום מרומז על היושב-ראש.

צבי האוזר: נרשם.

קרן ברק: האיומים זה הצד שלכם, צביקה.

אברהם (אבי) ניסנקורן: צביקה, בבקשה, תנו לאחמד להמשיך.

קרן ברק: איומים זה רק הצד שלכם.

קרן ברק: היושב-ראש הבהיר אתמול מי איים עליו כמו במאפיה.

קרן ברק: איומים של מאפיה זה הצד שלכם.

קרן ברק: היושב-ראש הבהיר את זה מאוד ברור אתמול.

צבי האוזר: ואתה משתתף בפריימריז - - -

אברהם (אבי) ניסנקורן: בבקשה, אחמד.

קטי קטרין שטרית: רצו להדיח אותו.

אחמד טיבי: הנקודה השנייה, אני הרבה בוועדת הכנסת.

אחמד טיבי: מעולם לא ניתן לנציג המיעוט לדבר עשר דקות.

אחמד טיבי: מעולם.

אחמד טיבי: זו הפעם הראשונה שנותנים לנציג המיעוט לדבר עשר דקות.

אחמד טיבי: וזה אתה, מיקי.

אנטאנס שחאדה: תגדיר "מיעוט".

אחמד טיבי: "מיעוט" זה המצב של מיקי זוהר והסיעה שלו.

מכלוף מיקי זוהר: אל תתרגל יותר מדי, אחמד.

אחמד טיבי: עכשיו, הם מדברים על עכשיו.

מכלוף מיקי זוהר: - - -

אחמד טיבי: אני הייתי כל הזמן במיעוט.

אחמד טיבי: כל הזמן.

מכלוף מיקי זוהר: אוי ואבוי לכם כשנהיה הרוב.

אנטאנס שחאדה: מה זה?

אנטאנס שחאדה: עוד איום?

אנטאנס שחאדה: עוד איום, מיקי.

יעל גרמן: אתה מפזר איומים על ימין ושמאל.

אחמד טיבי: הנקודה השלישית - - -

מכלוף מיקי זוהר: אוי ואבוי לכם.

אחמד טיבי: זה כבר רואים מתחילת הישיבה.

מכלוף מיקי זוהר: אם אתם מתנהגים ככה, חכו, חכו.

אחמד טיבי: אנחנו שעה מנהלים דיון על כן יש אישור או אין אישור.

אחמד טיבי: אתם תנסו לחבל בישיבה הזאת, כי אתם לא רוצים שהבקשה של ראש הממשלה נתניהו לקבל חסינות נענית.

אחמד טיבי: הוא ביקש.

אחמד טיבי: אנחנו מקיימים דיון - - -

מכלוף מיקי זוהר: אתה יודע מה?

מכלוף מיקי זוהר: אני אעשה לך את זה פשוט.

אברהם (אבי) ניסנקורן: תודה, אחמד.

אברהם (אבי) ניסנקורן: בבקשה, שלמה, שלוש דקות.

יועז הנדל: היושב-ראש, מיקי הוא כמו מוכר ארטיקים.

יועז הנדל: הוא כל הזמן מכריז: אני הולך.

שלמה קרעי: ראשית, לגבי הנקודה של האישור בקצרה.

שלמה קרעי: לפי הנוסח שהקראת - - -

צבי האוזר: ברגע שהיושב-ראש התיר את קיום הדיון, מיקי מודיע שהוא לא חלק מהדיון.

תמר זנדברג: רגע, אבל המפקד שלך הולך.

תמר זנדברג: מותר לך להישאר?

שלמה קרעי: לפי האישור שאתה הקראת קודם משתמע שיושב-ראש הכנסת אישר את הדיון בעקבות חוות הדעת של היועץ המשפטי.

שלמה קרעי: זאת אומרת, משהו כאן לא ברור, או שהטעו אותו לגבי הדיון, כי חוות הדעת של היועץ המשפטי – אי-אפשר ככה, זה לא – כי חוות הדעת היועץ המשפטי קובעת שיש לו פררוגטיבה למנוע את קיום הדיון לשינוי נוהל.

שלמה קרעי: וזה שהוא כביכול נאלץ לאשר משמע שלא הסבירו לו על מה מדובר.

שלמה קרעי: דבר שני, אני רוצה להלין על הזימון הזה שכאילו מדובר בקבינט המדיני-ביטחוני, תוך 12 שעות זימון דיון כזה כל כך חשוב כדי להביא אותנו לקרקס הזה, קרקס של "רק לא ביבי", כי אין לכם מה להציע.

שלמה קרעי: תראו, איזה צבא של חברי כנסת הבאתם לפה.

שלמה קרעי: אין לכם מה לעשות בקמפיין.

שלמה קרעי: "רק לא ביבי" זה הקמפיין היחיד שיש לכם.

שלמה קרעי: אני לא מבין איך בכלל עם ניגוד העניינים של היועץ המשפטי, שבת זוגו היא זאת שכתבה את כתב האישור נגד ראש הממשלה - -

אוסאמה סעדי: ביבי ביקש, ואנחנו נענינו לבקשה של ביבי.

אוסאמה סעדי: ביבי ביקש חסינות, ואנחנו דנים בבקשה שלו.

אוסאמה סעדי: מי ביקש חסינות?

אוסאמה סעדי: ביבי ביקש.

שלמה קרעי: - - הוא יכול לאשר את הפרוצדורה הזו שהיא המהות של החסינות הזאת.

שלמה קרעי: והדבר הזה הוא ניגוד עניינים ואסור לאפשר אותו.

שלמה קרעי: לכל הפחות להמתין עם הדיונים האלה עד שבג"ץ יחווה את דעתו.

שלמה קרעי: אני רואה כאן שיתוף פעולה שהוא ממשלת אחמד; שיתוף פעולה שהוא ממשלת הבלהות של מדינת ישראל; שיתוף פעולה בין לפיד, גנץ, ליברמן, אחמד טיבי ואיימן עודה - -

ג'אבר עסאקלה: הבלהות זה אתם.

ג'אבר עסאקלה: אתם זה הבלהות.

שלמה קרעי: - - זו הממשלה שהולכת לקום.

שלמה קרעי: אתם מנסים להסיר את החסינות של ראש הממשלה בכוח, בקרקס פוליטי, בדיון שהוא לא מהותי בכלל.

שלמה קרעי: באים לא בלב פתוח ובנפש חפצה ומכריזים מראש שהולכים להסיר את החסינות הזאת.

שלמה קרעי: זאת בושה.

שלמה קרעי: תתביישו לכם שכך אתם הופכים – במקום ללכת לקמפיין אמיתי ומהותי מול אזרחי ישראל - - -

יועז הנדל: שלמה, מיקי אמר שאתם הולכים.

צבי האוזר: שלמה, חיילים אלמונים בלי מדים.

צבי האוזר: נתנו לך הוראה לעזוב.

שלמה קרעי: - - - אתם מעבירים את כל הדיונים לזירה המשפטית ולא נשארים בזירה המהותית.

שלמה קרעי: זה קרקס פוליטי.

שלמה קרעי: זאת צביעות.

שלמה קרעי: ואני רוצה להשמיע.

שלמה קרעי: יש לי עוד חצי דקה, נכון?

אברהם (אבי) ניסנקורן: לא.

שלמה קרעי: אז אני רוצה להשמיע לכם את מה שאמר חבר הכנסת מאיר כהן.

שלמה קרעי: חצי דקה, בואו נשמע: (ההקלטה) "מאיר: אין דבר כזה שהוועדה המסדרת - - - יושב-ראש הכנסת.

שלמה קרעי: יוליה מלינובסקי: מי - - - זה יושב-ראש הכנסת ולא יושב-ראש הוועדה המסדרת.

שלמה קרעי: " זה היה לפני שנה.

שלמה קרעי: אני מסיים.

אברהם (אבי) ניסנקורן: לא, לא.

אברהם (אבי) ניסנקורן: הסתיים, עם כל הכבוד.

שלמה קרעי: לא, לא הסתיים.

שלמה קרעי: לפני חצי שנה, חבר הכנסת מאיר כהן, חברת הכנסת יוליה מלינובסקי ועוד חברי כנסת אחרים התנגדו באופן נחרץ לכל שינוי בנוהל.

אברהם (אבי) ניסנקורן: תמר זנדברג, את רוצה לדבר?

אברהם (אבי) ניסנקורן: בבקשה.

שלמה קרעי: ואמרו: בשום פנים ואופן, נוהל זה נוהל.

שלמה קרעי: אתה זוכר את זה, חבר הכנסת מאיר כהן?

מאיר כהן: כן.

שלמה קרעי: עכשיו הכול מותר?

שלמה קרעי: והכול השתנה, כי הכול מפוזיציה.

שלמה קרעי: וזאת צביעות.

שלמה קרעי: אני מתפלא עליך.

מאיר כהן: אז וגם היום שמרנו על כבודו של יושב-ראש הכנסת, מה שאתם לא עושים.

מאיר כהן: זה היה לגבי יושב-ראש - - - שמרנו על כבודו.

מאיר כהן: עכשיו אתם לא שומרים על כבודו.

שלמה קרעי: לא, לא, לא.

שלמה קרעי: אתה אמרת: לא משנים נוהל, לא משנים נוהל.

שלמה קרעי: אתה אמרת: נוהל זה נוהל.

אברהם (אבי) ניסנקורן: שלמה, אני קורא אותך לסדר.

מאיר כהן: תמשיכו לאיים על יושב-ראש הכנסת.

שלמה קרעי: נוהל זה נוהל ולא משנים אותו.

שלמה קרעי: ועכשיו אתם משנים, והכול בא מפוזיציה.

שלמה קרעי: העיקר הכול לקרקס של "רק לא ביבי", שזה מה שאתם רוצים לעשות.

מאיר כהן: תודה רבה, שלמה.

מאיר כהן: תבורך.

פנינה תמנו: מי שעושה קרקס זה אתם עם ההצגות שלכם.

אברהם (אבי) ניסנקורן: בבקשה, תמר.

יועז הנדל: רגע, אבי, מיקי-אני-הולך-זוהר עדיין כאן.

יועז הנדל: אני לא יודע.

אברהם (אבי) ניסנקורן: תמר, בבקשה.

תמר זנדברג: תודה.

תמר זנדברג: תודה, אדוני היושב-ראש.

פנינה תמנו: מיקי אמר להרים ידיים.

מאיר כהן: מיקי, עוד חמש דקות.

פנינה תמנו: מיקי אמר להוריד ידיים.

אברהם (אבי) ניסנקורן: תמר, בבקשה.

אברהם (אבי) ניסנקורן: (אחרי כן לק)

צבי האוזר: מיקי, אתה זוכר, זוכר את - - -

אברהם (אבי) ניסנקורן: צביקה האוזר, אני נתתי זכות דיבור לתמר.

תמר זנדברג: יש פה הרבה מילים גבוהות הבוקר: פרוצדורה, ונוהל וכללים, וכל מיני דברים כאלה, הכל בשביל להסתיר את מה שאתם עושים.

שלמה קרעי: אין לכם שום סמכות לדון בדיון הזה.

שלמה קרעי: הכל בשביל "רק לא ביבי".

שלמה קרעי: אתם לא יכולים כלום להראות לציבור.

שלמה קרעי: כל מה שיש לכם להגיד זה " רק לא ביבי, רק לא ביבי".

תמר זנדברג: ומה שאתם עושים זה לתת עיר מקלט לנאשם בשוחד, נקודה.

תמר זנדברג: התכבדו ובאו כאן - - -

קריאות: - - -

קרן ברק: - - - וברחת.

קרן ברק: ברחת מההשתלמות, עכשיו - - -

קריאות: - - -

יעל גרמן: הליכוד בורח.

יעל גרמן: הליכוד בורח.

יעל גרמן: הליכוד בורח.

אברהם (אבי) ניסנקורן: בבקשה, תמר.

יעל גרמן: הליכוד בורח.

איתן גינזבורג: - - -מיקי זוהר חזר.

קטי קטרין שטרית: תגידו את הבשורה שלך לעם.

קטי קטרין שטרית: הבשורה שלכם: רק לא ביבי.

קטי קטרין שטרית: אף אחד לא יודע מה יש לכם לתת למדינה.

קטי קטרין שטרית: רק לא ביבי.

יעל גרמן: הליכוד בורח.

יעל גרמן: אתם בורחים מאחריות.

שלמה קרעי: זה קרקס שלא מתאים.

שלמה קרעי: - - -המהות של הדיון הזה.

קריאות: - - -

מאיר כהן: אחרי יינון עכשיו ארבל.

מאיר כהן: תתביישו לכם.

מאיר כהן: תתביישו לכם.

קריאות: - - -

יעל גרמן: אתם בורחים מאחריות.

אוסאמה סעדי: יש לי תיקון לנוסח.

קריאה: אנחנו לא היינו כאלה בכיינים כשהיינו באופוזיציה.

אברהם (אבי) ניסנקורן: עכשיו תמר מדברת.

תמר זנדברג: יש פה באמת היפוך דמוקרטי מאוד מאוד פשוט.

תמר זנדברג: אתם יודעים, דמוקרטיה נחשבת דמוקרטיה בפעם הראשונה כשיש חילופי שלטון.

תמר זנדברג: אז במדינת ישראל זה קרה ב-77 ועכשיו אנחנו עדים לפעם השנייה שדבר כזה קורה.

תמר זנדברג: יש פה הרבה מילים גבוהות והרבה שימוש בנהלים ובפרוצדורות וביועצים משפטיים וכל הדבר הזה, בשביל להסתיר את העובדה שיש כאן כאלה שרוצים להפוך את הבית הזה לעיר מקלט לנאשם בשוחד, נקודה.

תמר זנדברג: ואנחנו כוועדת כנסת יש לנו תפקיד מאוד מאוד פשוט לעשות – הוגשה בקשת חסינות?

תמר זנדברג: אגב, לא היתה צריכה להיות מוגשת.

תמר זנדברג: ראש הממשלה היה צריך, ביום שנודעו החשדות נגדו לקום ולהתפטר, כי זה הדבר הערכי והמוסרי לעשות, והעובדה שמכהנת כאן ממשלה וכנסת עם ראש ממשלה שנאשם בשוחד – מישהו יכול לתפוס את המילים האלה, בכלל, במדינת ישראל?

תמר זנדברג: – זאת תעודת עניות לכולנו – אין מקום לחסינות.

תמר זנדברג: מרגע שהוגשה, אין לנו ברירה אלא לדון בה.

תמר זנדברג: תודה רבה על כינוס הוועדה.

תמר זנדברג: אני מבקשת להגיע להצבעה על הקמת ועדה, דיון בהסרת חסינות, ולגמור את הפרסה הזאת עוד לפני הבחירות.

אברהם (אבי) ניסנקורן: קודם כל, אני חייב להדגיש: אנחנו כרגע לא בדיון של הקמת הוועדה.

תמר זנדברג: בסדר, נתקדם.

תמר זנדברג: בדיון הבא.

אברהם (אבי) ניסנקורן: כשנהיה בדיון על הקמת הוועדה חזקה על כולנו שאנחנו נשמע את הטיעונים ורק אחר כך נקבל את ההחלטות, כל אחד מאתנו.

אברהם (אבי) ניסנקורן: וחזקה על כולנו - - -

תמר זנדברג: לא יעלה על הדעת שלא נדון.

תמר זנדברג: הוגשה בקשה – צריך לדון.

תמר זנדברג: מה זאת אומרת?

אברהם (אבי) ניסנקורן: אנחנו נדון בצורה הוגנת ומיטבית.

אברהם (אבי) ניסנקורן: אם מישהו רוצה להשלים מילים – בבקשה.

אברהם (אבי) ניסנקורן: אם לא – אני רוצה לעבור להצבעה.

אוסאמה סעדי: יש לי הצעה לתקן את הנוסח, אדוני היושב-ראש.

אברהם (אבי) ניסנקורן: בבקשה.

אברהם (אבי) ניסנקורן: אבל - - -

אוסאמה סעדי: פה אנחנו מדברים על נוהל של שינוי פעילות הכנסת בפגרה.

אוסאמה סעדי: אני מפנה את כבודך, היושב-ראש, ואת חבריי חברי הכנסת לחוות דעת של היועץ המשפטי לכנסת, שהיא חוות דעת מאלפת.

אוסאמה סעדי: פתאום הליכוד, שבמשך שנים כשאייל ינון, היועץ המשפטי והיועצים המשפטיים היו נותנים חוות דעת אז היו בסדר גמור ולא היה ניגוד עניינים, פתאום, ברגע הראשון שניתנה חוות דעת שלא מקובלת עליהם, לא לרוחם, אז פתאום קמה קול צעקה, ופתאום מיקי זוהר מאמין בבג"צים וכל שני וחמישי רוצה להגיש בג"ץ – זה טוב.

אוסאמה סעדי: אני מבקש לתקן את זה על מנת שלא נדון, לא נחזור עוד פעם על העניין הזה של שינוי נהלים בתקופת הפגרה, כי אני מפנה לסעיף האחרון, סעיף 22 לחוות דעתו של אייל ינון על כינוס המליאה, כי פה אנחנו רק מתייחסים לוועדות - - -

אברהם (אבי) ניסנקורן: שנייה, שנייה.

אברהם (אבי) ניסנקורן: הבנתי, הבנתי אבל שנייה - - -

אוסאמה סעדי: לא, אני - - - מחר תחזור למליאה, לכן אני מבקש להוסיף את זה שבהתאם לסיכום - - - לכן, ככל שהוועדה המסדרת תגבש הצעה בדבר הרכב ועדות קבועות תוכל הממשלה או 25 חברי כנסת לדרוש מיושב-ראש הכנסת לכנס את מליאת הכנסת לשם כך בהתאם לסעיף 7ב' לחוק הכנסת, ואז היושב-ראש יהיה עליו להיענות לדרישה זו.

אוסאמה סעדי: אני מבקש להכניס את זה לנוהל.

אברהם (אבי) ניסנקורן: אני רוצה לציין שני דברים.

מאיר כהן: ועדה לא יכולה להצביע על כינוס המליאה.

אברהם (אבי) ניסנקורן: שנייה, עם כל הכבוד.

אברהם (אבי) ניסנקורן: די.

אברהם (אבי) ניסנקורן: אני מבקש לציין שני דברים.

אברהם (אבי) ניסנקורן: אחד, אני מבקש מהסדרנים להודיע לנציגים שיצאו, נציגי חברי הוועדה שיצאו, שב-12:10 אנחנו מצביעים.

אברהם (אבי) ניסנקורן: כל מי שרוצה לחזור לוועדה כדי להצביע, אז בוודאי רשאי ומוזמן.

אברהם (אבי) ניסנקורן: אז קודם כל נבקש מהסדרן להודיע החוצה.

אברהם (אבי) ניסנקורן: מי שרוצה לחזור מוזמן לחזור.

אורית פרקש הכהן: אבי, לא חייבים להודיע.

אורית פרקש הכהן: הם יצאו - - -

קריאות: - - -

אחמד טיבי: הוא מנהל נכון את הישיבה.

אחמד טיבי: ככה עושים.

איתן גינזבורג: אבל לא הוציאו אותם, הם יצאו מרצונם.

אברהם (אבי) ניסנקורן: איתן, איתן.

אברהם (אבי) ניסנקורן: אני מבקש.

עמר בר-לב: אני ביקשתי זכות דיבור.

אברהם (אבי) ניסנקורן: אוקיי.

אברהם (אבי) ניסנקורן: תקבל.

אברהם (אבי) ניסנקורן: הדבר השני - - - אז עוד פעם, אני מבקש להודיע אם רוצים לחזור – ב 12:10 או סמוך לכך עתידה להיות הצבעה, אז אני מבקש שמי שרוצה לחזור בוודאי מוזמן לחזור.

אברהם (אבי) ניסנקורן: תודיעי גם את בקבוצת הוואטסאפ.

אברהם (אבי) ניסנקורן: הדבר השני, אני חוזר - - -

מיכל (מיקי) חיימוביץ': מנהלת הליכוד פה.

אברהם (אבי) ניסנקורן: גם מנהלת הליכוד תודיע, אבל גם ליתר החברים.

אברהם (אבי) ניסנקורן: הדבר השני – אני רוצה עוד פעם להדגיש: כל מה שנעשה נעשה לאחר יידוע ובתיאום יו"ר הכנסת.

אברהם (אבי) ניסנקורן: אני חייב להגיד עוד משהו.

אברהם (אבי) ניסנקורן: אני בעצמי דיברתי אתו בשעה 21:00 בערב, ודיברתי כמובן גם עם היועצת המשפטית לוועדה, הכל על דעתה ועל פי הנחיותיה.

אברהם (אבי) ניסנקורן: לגבי הנושא של זימון המליאה, ואם צריך אז ארבל אסטרחן תשלים בנושא הזה.

אברהם (אבי) ניסנקורן: חוות הדעת באה ואומרת שזימון מליאה בנושאים האלה היא על פי בקשה של 25 חברי כנסת.

אברהם (אבי) ניסנקורן: חזקה על יושב-ראש הכנסת שברגע שיש פנייה כזאת הוא יקיים את הפנייה הזאת ויזמן את הוועדה, ולאור העובדה שאנחנו מדברים על חוק – אם נדבר כמובן על חסינות, שזה בהקדם האפשרי, חזקה גם שיזמן את המליאה באופן מיידי כדי לקיים את הנושא בהקדם האפשרי.

אברהם (אבי) ניסנקורן: האם את רוצה להתייחס לזה?

ארבל אסטרחן: כן.

ארבל אסטרחן: ההחלטה שהתקבלה כאן בוועדת הכנסת היא מכוח סעיף מפורש בתקנון, סעיף 112, שמסמיך את ועדת הכנסת או הוועדה המסדרת לקבוע סדרי דיון בוועדות, ולכן כינוס המליאה מוסדר בחוק עם ההשלמה של חוות הדעת כעת, וזה לא - - -

קריאה: לא קשור להחלטת הוועדה.

אברהם (אבי) ניסנקורן: אוקיי, תודה.

אברהם (אבי) ניסנקורן: אז עוד פעם אני אומר:

אברהם (אבי) ניסנקורן: חוות הדעת מציינת 25 חברי כנסת שבסיטואציה כזו אין לו שיקול דעת, הוא צריך לזמן את המליאה, וחזקה שלאור העובדה שאנחנו מדברים לפחות בנושא של ועדת הכנסת על "בהקדם האפשרי", חזקה שהוא יעשה את זה מידית, ויאפשר דיון באמת ענייני בנושא החסינות בוועדה שיש לה תפקיד מעין שיפוטי.

אברהם (אבי) ניסנקורן: בבקשה, רק בקצרה – חברי הכנסת עמר בר לב, צבי האוזר, ואנחנו מצביעים.

עמר בר-לב: תודה רבה.

עמר בר-לב: למרות שיצאו חברי הליכוד והקואליציה חשוב לי לומר את הדברים האלה.

קריאה: ברחו.

עמר בר-לב: או, הנה.

עמר בר-לב: חזרו.

עמר בר-לב: ממרום מושבם הם כנראה לא שמו לב שבכל ועדות הכנסת, למעט ועדת הכלכלה וביקורת המדינה – יש רוב תמיד לקואליציה.

עמר בר-לב: ולכן, כמעט בכל ועדה תמיד יש רוב לקואליציה והקואליציה היא זו שבדרך כלל זוכה ומצליחה.

עמר בר-לב: למרות שאני כאן אחד הוותיקים – פתאום הפכתי, לא כמובן כמו חבר הכנסת טיבי, מהניסיון שלי בין הכנסת ה-19 לכנסת ה-20, בניגוד לכנסת ה-19 הכנסת ה-20 היתה כנסת אלימה - - -

קריאה: דורסנית.

עמר בר-לב: הליכוד פעל בכוחנות.

שלמה קרעי: מה שאתם עושים עכשיו זה לא כוחנות?

שלמה קרעי: זו לא דורסנות?

שלמה קרעי: להפוך את זה לקרקס פוליטי.

עמר בר-לב: בכל ועדה, במקרים שגם לא היה להם רוב – למשל, כמו בוועדת החוקה, כשבני בגין היה חבר, אז הם הקימו ועדה אחרת בשביל שיהיה להם רוב.

עמר בר-לב: בוועדת החוץ והביטחון היו מקרים שדוד ביטן הגיע והחליף חברי ליכוד שרצו להצביע עם הקבוצה השנייה.

שלמה קרעי: לפחות זה בתקופת כנסת פעילה, לא בתקופת בחירות.

עמר בר-לב: שאיש לא יאיים עלינו בכוחנות, שיתרגל.

עמר בר-לב: דרך אגב, לחברי הכנסת הצעירים: אין לכם אפילו עוד מושג איך הכנסת מתנהלת.

עמר בר-לב: אז כבר אתם מתחילים להסביר לנו - - -

שלמה קרעי: יש מושג, כי גם כשלא היינו חברי כנסת היינו כאן.

עמר בר-לב: במילה אחרונה, חצי קוריוז.

עמר בר-לב: מיקי אמר "אתה תהיה חתום לנצח"?

עמר בר-לב: אז אני יכול לספר למיקי זוהר ולך ש "חתום לנצח" זה שם של אחד המבצעים הנועזים ביותר שצה"ל ביצע אי פעם.

עמר בר-לב: אני מאחל לך - - -

שלמה קרעי: רק חתום לנצח לדיראון עולם.

אברהם (אבי) ניסנקורן: הדובר האחרון, בקצרה.

צבי האוזר: אדוני היושב-ראש, אני רק רוצה להבהיר, למען הסר ספק ולמען הפרוטוקול ולאור הדברים שנאמרו כאן, חלקם בחוסר אחריות: הישיבה הזו מתקיימת כדין בהתאם לתקנון הכנסת על דעת יושב-ראש הכנסת.

צבי האוזר: אני גם רוצה התייחסות של היועצת המשפטית.

צבי האוזר: ההחלטות בישיבה הזו מתקבלות ברוב רגיל כפי שהן מתקבלות בישיבה ועל כן מבחינת תקינות הישיבה הזו בהליך הנאות וכפי כשהדגשתי – על דעת יושב-ראש הכנסת, הדברים הם תקינים.

אברהם (אבי) ניסנקורן: היועצת המשפטית של הוועדה והצבעה.

ארבל אסטרחן: אולי לגבי הרוב, כי העלה את זה חבר הכנסת זוהר.

ארבל אסטרחן: יש הוראה בתקנון שעניינה סטייה מהתקנון, סעיף 142 שאומר: "הכנסת לא תדון בשום עניין בצורת דיון החורגת מהוראות תקנון זה ומהתקדימים אלא אם כן דנה ועדת הכנסת והחליטה על כך בהסכמת כל חברי הוועדה שהשתתפו, והחלטה כזו לא תהיה תקדים מחייב".

ארבל אסטרחן: כאשר רוצים לסטות מהתקנון – למשל, התקנון אומר שכל מסתייג יכול לקבל 5 דקות דיבור במליאה, ובגלל לחץ זמנים רוצים לתת 4 דקות דיבור במליאה.

ארבל אסטרחן: החלטה כזו, שסוטה מהוראה מפורשת בתקנון מחייבת החלטה של ועדת הכנסת פה אחד.

ארבל אסטרחן: אנחנו לא נמצאים במצב הזה.

ארבל אסטרחן: אנחנו לא מדברים על סטייה.

ארבל אסטרחן: מתקבלת פה החלטה בהתאם לסמכויות של הוועדה.

אורית פרקש הכהן: מה המשמעות של המילה "תקדימים"?

אברהם (אבי) ניסנקורן: לא, לא, לא.

אברהם (אבי) ניסנקורן: תני לה לסיים.

אברהם (אבי) ניסנקורן: בבקשה.

קריאה: וסדר היום הוא באישור יושב-ראש הכנסת.

ארבל אסטרחן: כאן, בדוגמה שנתתי – אם מחליטים לקצר את זמני הדיבור בהסתייגויות מ-5 דקות ל-4 דקות ומקבלים את זה בהחלטה פה אחד, זה יחול על אותו מקרה ספציפי - - -

אברהם (אבי) ניסנקורן: אז אני רוצה להבין – ההחלטה היא כדין, ברוב רגיל.

אברהם (אבי) ניסנקורן: הבנתי.

אברהם (אבי) ניסנקורן: הצבעה.

שלמה קרעי: רגע.

שלמה קרעי: התייעצות סיעתית.

שלמה קרעי: אני מבקש התייעצות סיעתית.

אברהם (אבי) ניסנקורן: חמש דקות התייעצות סיעתית.

אברהם (אבי) ניסנקורן: ההצבעה ב 12:17.

אחמד טיבי: אני מודיע שג'אבר עסאקלה מצביע במקום עאידה תומא סלימאן - - -

אברהם (אבי) ניסנקורן: התייעצות סיעתית.

אברהם (אבי) ניסנקורן: 12:17 דקות ההצבעה.

אברהם (אבי) ניסנקורן: אני מחדש את הדיון.

אברהם (אבי) ניסנקורן: אנחנו חוזרים לדיון.

שלמה קרעי: רק מה שעלה מההתייעצות הסיעתית - - - אני רוצה להבין למה - - - אני מבקש להכניס, למעשה, את המשפט שהשמטתם מחוות הדעת של היועץ המשפטי שגם נושאים שעל סדר היום הציבורי ידרשו אישור של יושב-ראש הכנסת.

שלמה קרעי: הרע במיעוטו.

אברהם (אבי) ניסנקורן: אני מבקש התייחסות של ארבל אסטרחן לנושא הזה, לתוספת שביקשתם.

אברהם (אבי) ניסנקורן: בבקשה.

אברהם (אבי) ניסנקורן: אני קורא את ההחלטה: החלטת הוועדה המסדרת בדבר מועדי פגרת הבחירות לכנסת ה-23 ופעילות הכנסת בפגרה – החלטה מספר 2.

אברהם (אבי) ניסנקורן: בהחלטת הוועדה המסדרת מיום י"ז בכסלו התש"ף – 15 בדצמבר 2019, בסעיף 9(א) במקום "הוועדה המסדרת וועדת הכנסת רשאיות לקיים ישיבות בעניינים שבסמכותן, באישור יושב ראש הכנסת לאחר שקיבל חוות דעת מהיועץ המשפטי לכנסת, ללא אישור ועדת ההסכמות" יבוא "הוועדה המסדרת וועדת הכנסת רשאיות לקיים ישיבות בעניינים שבסמכותן, ללא אישור ועדת ההסכמות; ואולם דיונים כלליים בנושאי פיקוח על הממשלה, דיונים בהצעות לסדר היום שהועברו מהמליאה ודיוני חקיקה וחקיקת משנה, יחייבו אישור של יושב ראש הכנסת לאחר שקיבל חוות דעת מהיועץ המשפטי לכנסת".

אברהם (אבי) ניסנקורן: בבקשה, ארבל אסטרחן.

ארבל אסטרחן: הציע פה חבר הכנסת קרעי להוסיף "דיונים בנושאים שעל סדר היום הציבורי", אז קודם כל – בעיקרון הדברים האלה ייכנסו בדיונים כלליים בנושא פיקוח על הממשלה.

שלמה קרעי: לא, לא פיקוח.

ארבל אסטרחן: אז מה זה "לא ענייני פיקוח" שיכולים - - -

שלמה קרעי: זה מה שהיועץ המשפטי כתב.

אברהם (אבי) ניסנקורן: אני שואל את היועצת המשפטית, עם כל הכבוד.

ארבל אסטרחן: ככל שמדובר בנושאים שבהתאם לחוות הדעת שיקול הדעת של יושב-ראש הכנסת בהם מצומצם מאוד.

ארבל אסטרחן: מה שנקבע כעת – שלא יצטרכו את אישורו בכלל.

ארבל אסטרחן: למשל, נושאים של הקמת ועדות, למשל – נושאים של חסינות, למשל – נושאים של שינויים בהרכבי - - -

שלמה קרעי: לא, את זה לא כתבתם בחוות הדעת - - - זה נושא שנדון בו.

ארבל אסטרחן: נכון, זה לא הוזכר, ולכן אני אומרת את זה - - -

שלמה קרעי: אבל נושאים שעל סדר היום הציבורי – תכניסו.

אברהם (אבי) ניסנקורן: תודה רבה.

ארבל אסטרחן: - - - לכן הוועדה – הדבר הזה ייכנס בדיונים כלליים בנושאי פיקוח.

שלמה קרעי: אז למה היועץ המשפטי כתב את זה בנפרד?

שלמה קרעי: היועץ המשפטי כתב: "נושאים שעל סדר היום הציבורי ונושאים כלליים של פיקוח".

ארבל אסטרחן: ברור שברגע שזה איזה שהוא דיון כללי - - -

שלמה קרעי: מה זה ברור?

שלמה קרעי: אז תכתבו את זה בתוך התקנון.

שלמה קרעי: למה את מגבה את - - -

אברהם (אבי) ניסנקורן: תודה על ההבהרה.

אברהם (אבי) ניסנקורן: לכן, אני חוזר על זה: אנחנו מצביעים על הנוסח המדויק שעולה פה, ותודה רבה.

אברהם (אבי) ניסנקורן: בבקשה, מי בעד?

שלמה קרעי: אבל למה, אדוני היושב-ראש?

שלמה קרעי: למה השתמטת?

שלמה קרעי: זו בושה לעשות את ההצבעה הזו ולהשמיט גם דברים מתוך חוות הדעת.

שלמה קרעי: זו בושה, זו צביעות.

שלמה קרעי: כל מה שאתם עושים כאן זה צביעות, והופכים את הכנסת לקרקס פוליטי בגיבוי חוות דעת של יועץ משפטי שנמצא בניגוד עניינים.

אברהם (אבי) ניסנקורן: בבקשה.

אברהם (אבי) ניסנקורן: רק חברי ועדה או ממלאי מקום מצביעים.

שלמה קרעי: כן, תצביעו.

שלמה קרעי: כל הצבא של חברי הכנסת שהגיעו.

שלמה קרעי: כולם, כולם, תצביעו.

שלמה קרעי: גם אתה תצביע.

קריאה: משטר פרלמנטרי אמון על הצבעות רוב ומיעוט.

שלמה קרעי: כן.

שלמה קרעי: צביעות.

שלמה קרעי: בושה וכלימה מה שקורה כאן עכשיו.

שלמה קרעי: אני לא מבין איך אישרו לכם בכלל את הקיום של הדיון הזה.

קריאות: - - -

אברהם (אבי) ניסנקורן: נעבור להצבעה שמית.

- דדון: אבי ניסנקורן – בעד חילי טרופר - - - - קארין אלהרר החליפה אותו – בעד מיקי חיימוביץ – בעד איתן גינזבורג – בעד מאיר כהן – בעד פנינה תמנו – בעד צבי האוזר – בעד אסף זמיר – בעד מיקי זוהר – לא נוכח שלמה קרעי – נגד אופיר כץ – לא נוכח ניר ברקת – לא נוכח קטי קטרין שטרית – לא נוכחת דוד ביטן – לא נוכח קרן ברק – לא נוכחת שרן מרים השכל – לא נוכחת אחמד טיבי – בעד ג'אבר עסאקלה – בעד אנטאנס שחאדה – בעד יואב בן צור – לא נוכח משה ארבל – לא נוכח עודד פורר – בעד יוליה מלינובסקי – בעד אורי מקלב – לא נוכח יעקב טסלר – לא נוכח אופיר סופר – לא נוכח מתן כהנא – לא נוכח איציק שמולי – בעד עמר בר לב – בעד תמר זנדברג – בעד

שלמה קרעי: - - -

אברהם (אבי) ניסנקורן: 16 בעד, 1 נגד ההצבעה אושרה.

מאיר כהן: אני יכול להגיד משהו?

מאיר כהן: שלמה, בלי צעקות - - -

שלמה קרעי: זה לא צעקות, זה רק המיקרופון.

שלמה קרעי: הדיון הזה לא צריך להיות, אתה יודע את זה.

מאיר כהן: שלמה, אחרי ההצבעה מותר לנו להגיד: זה לא רגע משמח שוועדת כנסת דנה בחסינות ראש ממשלה.

מאיר כהן: זה לא רגע משמח - - -

שלמה קרעי: בטח שלא בקרקס פוליטי של תקופת בחירות.

שלמה קרעי: בוודאי שזה עוד יותר.

ג'אבר עסאקלה: זה לא משמח שראש ממשלה מושחת, גנב.

שלמה קרעי: כן, אתם מאותרגים פוליטית.

שלמה קרעי: מה עם גנץ והמימד החמישי?

שלמה קרעי: מה עם לפיד וחוק ישראל היום?

שלמה קרעי: זה הכל בסדר.

שלמה קרעי: יש לכם עננה כבדה מרחפת מעל לראש.

מאיר כהן: רק חשוב להגיד את זה.

מאיר כהן: זה לא רגע משמח, והוועדה הזו היא ועדה רצינית וועדה שקופה.

מאיר כהן: זה חשוב להגיד.

שלמה קרעי: - - - בלב פתוח ובנפש חפצה.

אברהם (אבי) ניסנקורן: תודה רבה.

אברהם (אבי) ניסנקורן: אני נועל את הישיבה.

אברהם (אבי) ניסנקורן: ב 14:30 אנחנו עושים דיון המשך, דיון נוסף, אנחנו עושים דיון על הקמת הוועדות הקבועות, לרבות ועדת הכנסת.

אברהם (אבי) ניסנקורן: הישיבה נעולה.